Саид Аҳмад. Бир латифа айтайми? (ҳажвия) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Бир латифа айтайми? (ҳажвия)\nСаид Аҳмад. Бир латифа айтайми? (ҳажвия)\nНурматжон магазиндан ароқ олганида, «уйга бориб, ёнбошлаб майдалайман», деб ўйлаган эди. Лекин сумкасидаги шиша ҳар гал оёғига текканида эти сесканиб, оғзининг сўлаги оқаверди. Охири чидамай, чойхоначидан битта пиёла сўраб, «пича ютиб олишга» қарор қилди.\nЧойхонада маҳалла оқсоқоллари гурунг қилиб ўтиришган экан. Нурматжон қанчалик ичағон бўлмасин, то кайф қилгунча оқсоқоллар олдидан одоб билан ўтарди. Кайфи ошгандан кейин, уларни бемалол туртиб ўтиш ҳам қўлидан келарди.\nУ, ассалому алайкў-ўм, деб кириб келди. Чолларни кўриши билан бу ерда ичишнинг сира иложи йўқлигига ақли етиб пешонаси тиришди. Орқасига қайтмоқчи бўлиб турганида Абдурайим ота деган чол қўлига бир пиёла чой тутқазди. Нурматжон атрофга аланглади, девордаги: «Спиртли ичимликлар истеъмол қилиш, бедана уриштириш, қарта ўйнаш тақиқланади», деган ёзувга кўзи тушиб баттар энсаси қотди. Боя у кирганда Абдурайим ота қизиқроқ гапни бошлаб қўйган экан шекилли, чоллар, бу ёғини ҳам айтинг, дегандек унинг оғзига тикилиб туришарди.\n— …Шундай қилиб Насриддин Афанди эрталаб уйғониб, оғилхонасига кирса, эшаги ўрнида бир йигит боғлиқ турган эмиш…\nНурматжон ҳам, бу ёғи нима бўларкин, деб қулоқ тутди. Абдурайим ота ҳикоясини давом эттирди:\n— Афанди ҳайрон бўпти. Ҳой, йигит, кимсан, бу ерда нима қилиб турибсан, эшагим қани, дебди.\nЙигит тилга кирибди:\n— Мен сизнинг эшагингизман. Аслида, мен туппа-тузук бир одамнинг фарзанди эдим. Аммо кўп ичардим. Кўп ичишимдан безор бўлган дадам, эшак бўлиб қол, деб қарғаганлар. Ана ўшандан кейин эшак бўлиб қолгандим. Сиз мени сотиб олганингизда бир ҳафталик нораста эшак эдим. Беш йил мени миндингиз. Хизматингизни ҳалол бажардим. Бугун тонг маҳали яна одамга айландим. Едирган емларингиз ҳурмати хайрлашиб кетай, деб кутиб турган эдим.\nНасриддин Афанди унинг гапларига чиппа-чин ишонди. Яқинига келиб пешонасини силади.\n— Отинг нима, йигит? — деди меҳр билан.\n— Мирза Баҳром, — деди йигит.\nНасриддин унинг бўйнидан арконни олиб, кўчага етаклаб чиқди.\n— Энди гап бундоқ, укам, — деди у, — иккинчи ичма, дадангни хафа қилиб, яна ичворсанг, тағин эшак бўлиб қоласан. Тушундингми? Онангга, ака-укаларингга мендан салом айт. Агар яна ичиб, эшак бўлиб қолсанг, сени сотиб олмайман, шуни билиб қўй.\nНасриддин эртасига бошқа эшак харид қилгани бозорга борган эди, Мирза Баҳромни учратиб қолди.\n— Ҳа, Мирза Баҳром, тинч-омон, шўхлик қилмай юрибсанми? — деб сўради у.\n— Мен Мирза Баҳром эмасман. У киши акам бўладилар. Каминанинг оти — Мирза Раҳмон. Акам яна ароқ ичиб қўйдилар. Ҳу ана у — даллол арқонидан ушлаб турибди.\nНасриддин қараса, эшаги бошини осилтириб турибди. Жаҳл билан унинг олдига борди-да, қулоғига шивирлади:\n— Мирза Баҳром бўлмай, ҳар бало бўлгин. Яна ичибсанда?! Сандақа субутсиз, ичадиган бемаза эшакни олмайман…\nБу латифани эшитиб ўтирган оқсоқоллар кула-кула мулоҳаза килишга тушишди.\n— Ичадиган одамда субут бўлмайди, деб шуни айтади-да.\n— Муни қаранг-а, шунча йил эшак бўлиб, яғири чиқса ҳам яна ичибди-я, вой ҳайвон-е…\nБу гап нимагадир Нурматжонга тегиб кетди. Абдурайим ота атайин унга тегизиб айтдими ё гапнинг пайрови тўғри келиб қолдими, ким билади, дейсиз. Нурматжоннинг қошлари чимирилди. Бир нима деб Абдурайим отани узиб-узиб олай деса, тилига гап келмайди. Негаки, шу Абдурайим отанинг ўзига неча марта иккинчи ичмайман, деб сўз бергану яна ичворган.\nНурматжон зарда билан шарт ўрнидан турди-ю, кўчага чиқди. Шу ярамас ароқни ичмасам ўлиб қоламанми, деб уйи томонга равона бўлди. Лимонад дўконининг орқасида қоғоз стаканга ароқ қуйиб ичаётган йигитга кўзи тушиб, худди катта тезликда кетаётиб тормоз берган самосвалдек ғийқиллаб тўхтаб қолди. Йигит ичиб, афтини буриштирганча дўпписининг астарини ҳидлади. Нурматжон унинг олдига қандоқ бориб қолганини билмайди.\n— Укам, истаканингиз бўшадими? Бериб туринг! Ичадиган одам бир-бирига ҳамиятли бўлади. Бир-бирини қўллайди.\n— Бемалол, дўстим.\nНурматжон сумкасидан шишани олиб, қопқоғини тишида очиб, қоғоз стаканга қуя бошлади. Стакан икки нотаниш ошна ўртасида уч марта бориб-келгандан кейин суҳбат илашимли бўлди.\nГапни биринчи бўлиб ким бошлаганини у ҳам, бу ҳам эслаёлмайди. Фақат Абдурайим деган чол уни эшак деганини айтганида, янги дўсти юпатиш учун юзидан чўлпиллатиб ўпгани эсида, холос.\n— Шунақа дедими. Хафа бўлма, ошна. Дунёда ёмон одам кўп. Қани айт-чи, кимгаёмонлик қилибмиз. Мусичадек ювошгина бўлиб бир чеккада ароғимизни ичиб юрибмиз. Шуни ҳам кўролмайдиганлар бор. Ҳа, пулига чидасанг — сен ҳам ич. Буни йигитнинг хўрози ичади.\nЯнги дўстининг гапи Нурматжонга жуда ёқди. Шинаванда йигитлиги гапидан билиниб турибди.\n— Тўғри айтасан, қадрдоним. Зар қадрини заргар билади, чилангар нимани билади. Яна битта опчиқайми?\n— Кел, дўстим, эсдалик учун дўппиларимизни алмаштирамиз, — деди Нурматжон.\n— Бўпти, — деди йигит.\nДўппидан кейин камарларини алмаштиришди. Ундан кейин қўл соатларини алиштиришди. Охири яна нимани алиштирганликларини ўзлари ҳам билмай қолишди.\nХуллас, Нурматжон қоқ ярим кечада гоҳ эмаклаб, гоҳ деворларни ушлаб аранг уйга етиб келди. Хотини, болалари ухламай, тиқ этса эшикка қараб ўтиришган экан.\nХотини унинг гиж бўлиб келганини кўрди-ю, энсаси қотганидан бетига ҳам карамай нариги уйга кириб кетди.\n— Нега салом бермайсан? — деб бақирди Нурматжон унинг орқасидан.\nХотини йиғламсираб жавоб қилди:\n— Яна ичибсиз-да…\nХотиннинг гапи оғзида қолди. Нурматжон бобиллаб берди:\n— Нега мени эшак дейсан? Хотин ҳайрон бўлди:\n— Қачон эшак дедим сизни?\n— Яна ичдингизми, деганинг, сен эшаксан, деганинг бўлади, билдингми?\nУ гапини ҳам тугатолмади, орқасига тисарилиб-тисарилиб охири гуп этиб палосга чалқанча йиқилди. Йиқилди-ю, қотди-қолди.\nБир маҳал томоғи қақраб уйғонганида қаердадир, сичқонми, бир бало ниманидир тиқирлатарди. Нурматжон тимирскиланиб бориб чироқни ёқди. Қўшнининг мушуги каравот тагидан сапчиб чиқиб ўзини балконга урди. Нурматжон ошхонага чиқиб умивальник жўмрагига оғзини тутиб сув ичмоқчи бўлди. Қани энди оғзи очилса. Чакаклари қотиб қопти. Икки бармоғини зўр билан оғзига тиқиб, пастки жағини силтаб тортди. Жиндек очилгандек бўлди. Гўдакка ўхшаб жўмракдан сув сўра бошлади.\nМуздек сувдан сал ўзига келгандек бўлди. Тилини айлантирган эди, танглайи сип-силлиқ. Нима гап? Танглай тиши қани? Тепа лаби худди туянинг лабига ўхшаб осилиб қопти. Ясама тишим ўлгур қаерда тушиб қолди экан, деб ўйлай бошлади. Бир маҳал қараса, тиши каравот тагида ётибди. Шошиб олди-ю, ювиб, лунжига тикди. Ўзиникига ўхшамайди. Ё боя қочган мушук кечаси билан мужиб хирпи қилиб қўйдимикан? Нурматжон ясама тишни қўлига олиб, астойдил тикилиб қаради. Ростдан ҳам уники эмас. Нурматжоннинг танглай тишининг ўнг томонидан иккита кумуш қопламаси бор эди. Бунда йўқ. Ё мушук таталаб олиб ташладимикан. Нурматжон каравот тагига эмаклаб кириб, роса қидирди. Йўқ. Бу танглай тиш катта. Милкларига ёпишмай тушиб кетяпти. Ахир, тиш нозик нарса. Этик бўлса бошқа гап. Кенг бўлса пайтава ўраб кийиб кетаверасан. Ясама тишга пайтава ўраб бўлмаса…\nНурматжон кўп ўйлади. Ўйлаган билан маст одамнинг ўйлагани нима бўларди: бир нарсани ўйласа, охири бошқа нарса билан тугайди. У бирон соат чамаси ўйлаб, бирдан калласига ярқ этиб кеча бирга ичган ошнаси келди. «У билан дўппимни алмаштирдим, камаримни алмаштирдим, соатимни алмаштирдим, ундан кейин нимани алмаштирган эдим, ия, танглай тиш ўлгурни ҳам алмаштирворган эканман-ку! Ошнамнинг оти нима эди? Уйи каерда эди? Оббо, энди нима қилдим?»\nБоя ичган муздек сув ичида ҳазм бўлмай ётган ароққа қўшилиб яна кайфини ошириб юборди.\nБундай пайтларда одам ё зўр бўлади, ё доно бўлиб кетади. Нурматжон зўр бўлмади-ю, доно бўлиб кетди. Ясама тишнинг бирон чорасини топиш ҳаракатига тушди. Балконга чиқиб чироқни ёқди. Ўғли авиомодел ясашга ишқибоз эди. Унда хилма-хил асбоб-ускуналар, елимлар бўлар эди. Нурматжон бурчакдаги яшикни кавлаштириб, сиқма елимни топди. «Супер цемент» деб аталган бу елим, дарҳақиқат, сувни сувга ёпиштиришдан бошқа ҳар қандай нарсани ёпиштира оларди. Бу гапни у ўғлидан эшитган. Синган чойнак борми, гул туваги борми, стулнинг синган оёғи борми, барини ўғли шу елим билан ёпиштирарди.\nНурматжон оғзида шақир-шуқир қилиб айланиб турган ясама тишни олди-ю, ич томонига бир қултумдан кўпроқ елим сиқиб туширди. Кейин дарров оғзини очиб, танглайига босди. У оғзини очганида ҳаво кириб, елим чунонам милкларини қисишга тушдики, қани энди чидаб бўлса. У ҳар нафас олганида елим баттар қотар, милкларини жингиртоб қилиб ташлар эди.\nТонготар маҳали «дод-дод»дан ҳамма уйғониб кетди. Нурматжон икки кафти билан чакакларини босиб у ёқдан-бу ёққа югурар, додлар, бола-чақалари орқасидан эргашиб нима бўлганига ҳайрон эдилар.\nУни «Тез ёрдам» олиб кетди.\nДокторлар Нурматжоннинг жағига тиргович қўйиб ялтироқ омбур билан танглай тишни чиқариб олишди. Буни қаранг, танглай тишга илашиб кабобнинг битта жазидек қип-қизил гўшт ҳам узилиб чиқибди.\nЛекин қўшни палатадаги беморнинг аҳволи ундан ҳам оғир эди. У оғзини чангаллаганча дод солар, милкини қисаётган протезга докторларнинг қўлини теккиздирмай, яқин келганни тепарди.\nЎша палатада ётган чол унинг бақиришларидан безор бўлиб, докторларга бир маслаҳат берди:\n— Носми, мурчми ҳидлатинглар. Бир акса урса, оғзидан отилиб чиқиб кетади.\nҚари билганни пари билмас, дегандек, чолнинг гапи рост чиқди. Ошхонадан бир кафт мурч опкелиб бурнининг катагига сепишган эди, чунонам бир акса урдики, ясама танглай тиш экан-ку, ҳатто пастдаги иккита бутун тиши ҳам отилиб чиқиб кетди, чиқмай ўлсин, дераза ойнасига урилиб чил-чил қилди…\nБу воқеага ҳам анча бўлди. Нурматжон ўшандан буён маҳалла чойхонасига кирмай қўйган. Абдурайим отага бақамти келиб қолишга юзи чидамайди.\nБу ҳам майли-я, телевизорда нима айб. Айниқса, «Ҳайвонот оламида» деган кўрсатувга сира тоқати йўқ.\nЧунки эшак ҳам ҳайвонот оламига алоқадор махлуқ. Лоп этиб экранда кўриниб қолиши ҳеч гап эмас-да…\n← Аввалги Аввалги Саид Аҳмад. Суянчиқ (ҳажвия)\nКейинги → Кейинги: Саид Аҳмад. Бузоқ (ҳажвия)


Ўзбекистонда доллар курси кўтарилди - EFFECT.UZ\n. 20:25 | 05.04.2021\nЎзбекистон Марказий банк 5 апрелдан хорижий валюталарнинг ўзбек сўмига нисбатан янги қийматини белгилади.\nУнга кўра, долларнинг расмий курси 10,30 сўмга кўтарилиб, 10 482,97 сўмни ташкил қилди. Евро 27,70 сўмга пастлаб, 12 308,06 сўм бўлди.\nЭслатиб ўтамиз, 2 апрель куни Ўзбекистонда долларнинг расмий курси 13,15 сўмга пасайиб, 10 472 сўм 51 тийинни, Евро эса 3 сўм 90 тийинга пасайиб, 12 294 сўм 73 тийинни ташкил қилган эди.\n2021 йил мигрантларнинг Ўзбекистонга ўтказган пул ўтказмалари ҳажми қарийб 7,6 млрдга етди


RSF: Ўзбекистон яна “Интернет душманлари” рўйхатида\n29 май 2022, Тошкент вақти: 03:57\nМаркази Парижда жойлашган Чегара билмас мухбирлар ташкилоти 12 март куни жаҳондаги "Интернет душманлари" рўйхатини эълон қилди.\nҲар йили Интернет цензурасига қарши кураш куни - 12 мартда эълон қилинадиган бу рўйхатдан Ўзбекистон яна жой олди.\n2012 йилги Интернет душманлари рўйхатига Ўзбекистондан ташқари Баҳрейн¸ Беларус¸ Бирма¸ Хитой¸ Куба¸ Эрон¸ Шимолий Корея¸ Саудий Арабистони¸ Сурия¸ Туркманистон ва Въетнам каби 12 давлат киритилган.\n2011 йилда Яқин Шарқ ва Шимолий Африкадаги араб давлатларидаги халқ исëнининг ижтимоий тармоқлар орқали мувофиқлаштирилганидан қўрққан бу давлатлар¸ хусусан Ўзбекистон¸ Интернет устидан назоратни¸ фаол Интернет фойдаланувчиларни таъқиб қилишни янада кучайтирди¸ дейилади Чегара билмас мухбирлар ташкилоти баëнотида.\nТашкилотга кўра¸ ўтган бир йил давомида Ўзбекистон ҳукумати Интернетдаги мустақил ва мухолиф саҳифаларни тўсишда аввалги йилларданда фаоллашган. Бунинг оқибатида йил давомида ҳатто 2011 йилга қадар тўсиқсиз келган Regnum ва Lenta.ru каби Россия¸ AP, Reuters ва AFP каби айрим халқаро ахборот агентликлари саҳифалари ҳам тўсиб қўйилган.


Шимолий Корея – Ўзбекистон\nГлавная / Теги: Шимолий Корея\nТеги: Шимолий Корея\nБМТ дипломати етти йил деганда Шимолий Кореяга сафар қилди\n10.12.2017\tЖаҳон Comments Off on БМТ дипломати етти йил деганда Шимолий Кореяга сафар қилди\nБирлашган Миллатлар Ташкилотининг юқори лавозимли вакили Шимолий Кореяни “хатога йўл қўймаслик зарурлиги”дан огоҳлантирди. Унинг фикрича, хато ҳалокатли халқаро можарога сабаб бўлиши мумкин. БМТ тарқатган хабарга кўра, ташкилотнинг сиёсий масалалар бошқармаси раҳбари Жеффри Фелтман Пхеньян шаҳрига сафари чоғида Шимолий Корея ташқи ишлар вазири Ри Ёнг-Ҳо ва вазир ўринбосари Пак Мёнг-Кук билан …\n30.11.2017\tЖаҳон Comments Off on Трамп Шимолий Кореяга нисбатан санкциялар кучайтирилишини айтди\nАҚШ президенти Дональд Трамп. Шимолий Корея 28 ноябрда қитъалараро баллистик ракетани синовдан ўтказганини эълон қилгани ортидан АҚШ президенти Дональд Трамп Пхеньянга қарши “қўшимча йирик санкциялар жорий этилиши”ни билдирди. -Бир оз олдинроқ Шимолий Корея яна бир ракетани синовдан ўтказди. Биз бу масала билан шуғулланамиз. АҚШ мудофаа вазири Жим Маттис билан суҳбатлашиб, …\n29.11.2017\tЖаҳон Comments Off on Шимолий Корея яна бир ракета синовини ўтказди\nШимолий Корея ракеталаридан бири. Шимолий Корея АҚШ ва минтақадаги давлатлар норозилигига қарамай яна бир ракета синовини амалга оширди. АҚШ Мудофаа вазирлигининг билдиришича, Шимолий Кореянинг Сайи Ни минтақасидан отилган ракета 1000 километр масофани босиб ўтиб, Япон денгизига қулаган. Пентагон бу кўрсаткичлардан келиб чиққан ҳолда, қитъалараро баллистик ракета синовдан ўтказилганини таҳмин қилмоқда. …\n21.11.2017\tЖаҳон Comments Off on Трамп Шимолий Корея “террорчи давлатлар” рўйхатига киритилишини билдирди\nПрезидент Дональд Трамп Оқ Уйдаги йиғилиш пайтида, 2017 йил 20 ноябрь. Президенгт Дональд Трам Корея ярим оролида ядровий вазият кескинлашиб бораётгани ортидан Қўшма Штатлар Шимолий Кореяни террорчиликни молияловчи давлат сифатида тан олганини эълон қилди. -Шимолий Корея режими қонунга амал қилиши лозим, у ядровий ва баллистик ракеталарни ноқонуний ишлаб чиқарилишига барҳам …\nТрамп Шимолий Кореянинг “ҳақиқий ҳаёти” ҳақида маълумотлар келтирди…\n20.11.2017\tЖаҳон Comments Off on Трамп Шимолий Кореянинг “ҳақиқий ҳаёти” ҳақида маълумотлар келтирди…\nАҚШ президенти Сеулдаги нутқида Россия ва Хитойдан Шимолий Корея билан дипломатик ҳамда иқтисодий алоқаларини “камайтиришни” сўради, дея хабар бермоқда РИА ахборот агентлиги. “…Биз барча мамлакатларни, хусусан, Россия ва Хитойни БМТ резолюциясини тўлиқ амалга оширишларини, КХДР билан технология алмашинувида, савдо-сотиқ борасида муносабатларини камайтиришни сўраймиз”, деди CNN томонидан жонли эфирга узатилган нутқида АҚШ президенти. …\nЧелси Бентекени сотиб олмоқчи\nЛига кубоги. Локомотив гуруҳдан чиқа олмади


Ўзбекистон каратэ миллий федерацияси селекция ишларига жиддий эътибор қаратмоқда / Olamsport.com\n14:17Бунақасини аниқ кўрмагансиз: Супероғир вазнли боксчи рақибини рингдан чиқариб юборди ВИДЕО\t0 13:5630 ёшли Турман 40 яшар Пакьяодан фаолиятидаги илк мағлубиятини қабул қилди\t0 13:35Лионель Месси кечирим сўради\t0 13:14Спортчилар ижтимоий тармоқларда\t0 12:53Расман: Спенс - Портер бирлаштирувчи чемпионлик жанги тасдиқланди\t0 12:32Сан-Антониодаги UFC оқшоми якунланди\t0 12:11“Hero Interсontinental Cup 2019” финалини ўзбекистонлик ҳакамлар бошқарди\t0 11:50Жамоавий кумитэ баҳсларини ғалаба билан бошладик\t0 11:29Амманда қаҳрамонлик кўрсатган пара таэквондочиларимиз кутиб олинди\t0 11:08Пакьяо ва Турман бугунги жангдан қанча гонорар ишлаб олишди?\t2 10:47Халқаро Чемпионлар кубоги. “Бавария” "Реал"ни икки тўп фарқи билан мағлуб этди\t0 10:26Нур-Султанга ким боради? ФОТОГАЛЕРЕЯ\t0 10:05Пакьяо - Турман чемпионлик жанги тўлиқ 12 раунд давом этди\t8 09:48Яна бир юртдошимиз Осиё каратэ федерациясида лавозимга эга бўлди 0 09:27"Сити"ни мағлуб этган "Вулверхемптон" "Premier League Asian Trophy" ғолибига айланди + ВИДЕО\t0\n12 фев 09:52\nЎзбекистон каратэ миллий федерацияси селекция ишларига жиддий эътибор қаратмоқда\nХабарингиз бор, каратэ спорт тури тўрт йилликнинг энг нуфузли мусобақаси бўлган ёзги Олимпида ўйинларидан мустаҳкам ўрин эгаллади.\nЯпония пойтахти Токиошаҳри мезбонлик қиладиган ёзги олимпия ўйинларида ишитирок этишни мақсад қилган Ўзбекистон каратэ миллий федерацияси ушбу нуфузли мусобақага муносиб иштирок этиш ниятида тайёргарлик ишларини бошлаб юборган. Хусусан, ўғил-қизларимиз ўртасида каратэ спорт турини янада оммалаштириш, иқтидорли спортчи-ёшларни саралаш, қолаверса, мураббийларнинг касб-маҳоратини ошириш, вилоятларда каратэ спорт турини янада ривожлантириш мақсадида бир қатор ишларни амалга оширишмоқда. Ўзбекистон каратэ миллий федерацияси тақвим-режасига мувофиқ ўтказилаётган ушбу ўқув-машғулотлар, семинар ва селикция ишлари Қорақалпоғистон Республикаси, Тошкент шаҳри барча вилоятларда бир ой мобайнида ташкил этилади. Дастлаб 9 февралдан бошланган ушбу сайъ-ҳаракатларга Сурҳондарё вилояти мезбонлик қилди. Сурхондарё вилояти каратэ миллий федерацияси билан ҳамкорликда ташкил этилган иш - режасига мувофиқ, болалар ва ўсмирлар ўртасида вилоят биринчилиги беллашувлари ўтказилди. Термиз шаҳри мезбонлигида ўтган вилоят биринчилигида ғолиб ва совриндор бўлган ёш каратэчилар мураббий ва мутахассислар эътиборида бўлди. Боиси, ушбу мусобақа селекция вазифасини ўташи билан аҳамиятли саналади. Ўзбекистон каратэ (WKF) бўйича миллий терма жамоага муносиб номзодларни саралаш - мусобақадан кўзланган асосий вазифалардан бири эди. Мусобақа доирасида ҳакамлар учун ўқув-семинари ҳам ташкил этилди. Сабаби, каратэ бўйича ҳакамларимизнинг халқаро миқёсдаги мусобақа ва турнирларда иштирокини кўпроқ таъминлаш ҳамда бу орқали ҳам мамлакатимиз нуфузини жаҳон спорт майдонларидан туриб мамлакатимиз шарафини муносиб ҳимоя қилишдир.\nРежага мувофиқ, Ўзбекистон каратэ миллий федерацияси ишчи гуруҳи навбатдаги вилоят биринчилиги ва селекция ишларини амалга ошириш учун эртадан Қашқадарё вилоятида давом эттиради.\nАйни пайтда юртимизда 20 мингдан ортиқ ёшларимиз каратэ спорт тури билан мунтазам машғулотларга киришган, - дейди Ўзбекистон каратэ миллий федерацияси раиси ўринбосари Комилжон Одилов. – Хабарингиз бор, каратэ спорт тури ёзги олимпия ўйинлари дастуридан мустаҳкам ўрин олган. каратэга бўлган эътибор ва қизиқиш натижада янаям кучайди. Халқаро мусобақаларда ҳам рақобат ортган. Ўзбекистон каратэ миллий федерацияси раиси Алам Муллаев бошчилигида вазифамиз Токио-2020 ўйинларига каратэ (WKF) бўйича йўлланмаларни қўлга киритиш ва кучлилар қаторида бўлишни ният қилган ҳолда бор эътиборимизни спортчиларимиз орасидан энг иқтидорлиларини саралаб терма жамоамизга жалб қилиш, ўқув-йиғин машғулотлари, семинарлар ўтказиш каби ишларга қаратамиз. Шунингдек, каратэчиларимизни Осиё, жаҳон чемионатлари, халқаро турнирлада иштирокини таъминлаш асносида уларнинг маҳоратларини ошириб бориш ва Токио-2020 ўйинларига кўпроқ спортчиларимиз билан бориб, кучли учликдан жой олиш ва Ватанимиз шарафани улуғлаш бош мақсадимиз бўлиб қолади.\nЯна бир юртдошимиз Осиё каратэ федерациясида лавозимга эга бўлди 0


Ҳукумат биносини қуршаб олган норозилар "Украина Европадир" шиорини ушлаб турибди. 2 декабрь, 2013 йил.\nЯкшанба куни Киевнинг Мустақиллик майдонида 100 мингдан 350 минггача одам иштирокидаги намойиш пайтида полиция билан норозилар ўртасида тўқнашувлар рўй берди.\nЮзлаб намойишчи тунни Мустақиллик майдонида тикилган чодирларда ўтказди, душанба куни эрталаб намойиш иштирокчилари сони ортди. Душанба куни янги шиддат билан давом этган намойиш иштирокчилари ҳукумат биноси ва у жойлашган кўчанинг атрофини тўсиб олиб, давлат хизматчиларининг ўтишига йўл қўймаяпти.\nИчки ишлар собиқ вазири, ҳозирда мухолифат етакчиси Юрий Луценко норозилик намойиши давом этишини ваъда қилди.\n- Вазирлар маҳкамаси кетиши керак, ҳамда янги ҳаёт, жумладан, янги иқтисодий ҳаёт бошланиши керак,- деди мухолифат етакчиси.\nҲукумат биносининг қамал қилиниши якшанба куни Киевда юз минглаб одам иштирокидаги намойишнинг давоми бўлди. Якшанба куни Киев марказидаги Мустақиллик майдонига чиққан намойишчилар сони 100 мингдан ярим миллионгача, деб тахмин қилинмоқда.\nБу 2004-2005 йиллардаги Зарғалдоқ инқилобидан бери Украина пойтахтида уюштирилган энг йирик намойиш бўлди.\nКиевдаги президент саройи олдида ўтказилагн намойиш пайтида норозилар билан полиция ўртасида тўқнашув рўй берди. Полиция намойишчиларни тарқатиш мақсадида кўз ёшини оқизувчи газ ва тўқмоқларни ишга солди.\nЯкшанба кунги тўқнашувларда 200 дан ортиқ одам, жумладан намойишчилар ва полиция вакиллари жароҳатлангани хабар қилинди. Жароҳатланганлар орасида украиналик ва хориж журналистлари ҳам бўлгани айтилмоқда.\nДушанбага ўтар кечаси юзлаб намойишчи Мустақиллик майдонида қолди. Николай Коваленко улардан бири:\n- Мен охиригача қоламан. Йўқотадиган нарсам йўқ. Набирам бор, катта бўлиб қолган болаларим бор. Улар яхши ҳаёт кечирсинлар учун шу ерда қоламан, дейди намойишчи.\nНамойишчилар Киев шаҳар кенгаши ва марказий касаба уюшмалари биносини босиб олишган ва у ерда ҳам норозилар тунни ўтказди.\nУкраинанинг бошқа шаҳарларида ҳам минглаб одам иштирокида норозиликлар уюштирилди. Мамлакат ғарбидаги Львов шаҳрида якшанба куни 40 мингдан ортиқ одам намойишга чиқди.\nБош вазир Микола Азаровнинг матбуот вакили Виталий Лукьяненко ҳукумат фавқулодда ҳолат режимини жорий қилиш масаласини кўриб чиқаётгани тўғрисидаги хабарларни инкор қилди.\nМухолифат умумхалқ ишташлашига чақириб, сешанба куни парламентда ҳукуматга нисбатан ишончсизлик билдириш орқали, уни ҳокимиятдан четлатиш ниятини билдирди.\nЯнуковичнинг Европа Иттифоқи билан Ассоциацияга киришиш тўғрисида битимни имзолашдан бош тортишига қарши намойишлар ўтган шанба куни куч билан бостирилиши ортидан, норозилик янада авж олди.\nЕвропа Иттифоқи билан ҳамкорлик битими ўтган ҳафта Вильнюсда ўтказилган саммитда имзоланиши керак эди.\nРоссия Киев мазкур битимни имзолайдиган бўлса, бунинг Украина учун иқтисодий оқибатлари бўлиши билан таҳдид қилиб келмоқда.


Бугун кечқурун газим ёнмади, ўзи шундоқ ҳам паст ёнарди. Ўтин-кўмир ғамламагандим. Кичкина электрпеч ўзини ўзи зўрға иситди, аксига олиб кечқурун чироқ ҳам ўчди. Қалин кийиниб ухладим. Пайпоқниям иккита кийдим.\nБош кийимим ҳам қалин эди. Эшакнинг терисидан ҳам қалин эски чопоним бор эди, кўрпанинг остида шуни кийиб ётдим. Гавдам айиқдай улканлашди.\nАсли ўзимнинг гавдам ҳам айиқникидан кам эмас. Қалин кийимлар кийиб ҳатто фил бўлиб кетдим. Шу гавдамга ёнимда японларнинг сумо курашчиси бўлса, олишиб кўрардим.\nУстимга ёпинадиган кўрпам ҳам қалин эди, шу ҳолатда ҳам кечқурун уч марта совқотиб уйғондим.\nМайли, бугун газни тузатарман.\nГазсиз қишлоқларнинг ҳоли не кечяпти экан?! Камига чироқ ўчадиган одат чиқарди. Печкага ёқадиган қаттиқ ўтинни бойман деган одам ҳам сотиб олишга оғринади, чунки у жуда қиммат. Печкангга молнинг охурида ортиб қолган хашакни ёқяпсанми, ватандош?!\nДима Қаюм, печкангизга нима ёқяпсиз?! Тонг қоронғусида бошим, оёғим совқотиб, дилдираб уйғондим.\nТезликда сув қайнатдим. Тезликда бир чинни дамлама ичдим. Энди тезликда кўчага сомса егани чиқиб кетяпман.\nҚорин тўқ бўлгани маъқул. Аммо сомса ҳар дардга даъво эмас. Мен сал пал билганим халқ табобатидан гапирсам.\nЁғи олинган ярим литр сутга бир дона муштдек келадиган саримсоқ пиёз тўғралиб, паст оловда ярим соат қайнатилиб, сўнг иссиқ печ устида бир соат дам едирилади.\nКечқурун ё кундузи, қорин овқатдан бўшаганида тайёр бўлган сут ва саримсоқ дамламасидан икки пиёла ичилиб, тўшакка қоринни бериб ётилади. Шу ётган пайтингиз бошингизни мато билан беркитиб, косага майда тўғралган икки дона пиёзни чуқур-чуқур ҳидлайсиз. Шу ҳолатда зериккунча ётинг. Бир соатдан сўнг шу процедурани яна бир бор такрорланг.\nШу усул билан шояд ковиддан қутиласиз ва у ўпкангизга зарар етказолмайди. Дарвоқе, шифокор тавсия этган таблеткаларни ичиш эсдан чиқмасин.\nЯна. Бир коса тўғралган пиёзга қайноқ сув қўйиб, иссиқ печ устида ярим соат дам едирасиз, сўнг ундан бир пиёла ичасиз. Бир кунда уч маҳал ичса бўлади. Бу дамлама қонни суюлтиради ва вирусларга қирон келтиради.\nИчимлик содасини дамлаб ичиш ҳам (бир пиёла сувга бир чеким носча қўшилади) вирусга қарши курашда самаралидир. Анорни сиқиб сувини ичинг, қонни суюлтиради. Туршак қайнатиб ичинг, юракка ёрдам бўлади.\nБеш килоча анорни сиқиб сувини ичдим, ичимни қотирмади. Чунки мен кун бўйи ўрик шарбати ва сарисоқпиёз қайнатилган сут ҳам ичувдим.\nСаломатлик учун бадан тарбияси муҳим. Бадан тарбияси учун эса спорт майдонлари керак.\nҚарийб ўн йил Тошкент шаҳрининг Себзор даҳасида яшаганман, ўғил-қизим чақалоқлигидан ўша ерда улғайиб, уйимизга яқин мактабда ўқиган.\nҲозир ҳам уйим Тошкент шаҳрининг ўзбеклар энг кўп яшайдиган Себзор даҳасида. Асли Фарғона вилоятининг қишлоғиданман, ўқийман деб Тошконга бориб, Себзорга ўрнашиб қолганман.\nМайли, асосий мавзу қаерда яшашим ва қаерда туғилганим ҳақида эмас. 2001-2002- йилларда кичкина болачаларимни етаклаб кўча айлантиргани чиқардим ва у пайтлар Себзорда “дом”лар қурилганда режа асосида бунёд этилган болалар спорт майдончалари кўп эди.\nКейинроқ болалар спорт майдончалари ўрнида дўконлар, маркетлар, бошқа хил бинолар қурилиши бошланди. Яъни, оддий қилиб айтсак, шаҳар ҳокимлиги совет даврида режа асосида ташкил қилинган болалар майдончалари жойлашган ерларни тадбиркорларга сотишни бошлаб юборди. Ҳозирги кунда Себзорда болалар майдончалари қолмади ҳисоб.\nТошкент шаҳрининг ўша пайтдаги пулга тиқилиб ўлгур ҳокимлари шаҳар бўйича нечта болалар майдончаларини катта пора эвазига тадбиркорларга сотиб юборди экан?\nСебзор – Тошкент шаҳрининг марказларидан бири.\nҲар қандай тадбиркор Себзорда офиси бўлишини истайди. Ҳатто ебтўймас, нотайин ва ножинс раҳбарлар Эски Жувада жойлашган Турон кутубхонаси биносини бузиб ер билан яксон қилишди.\nТарихни билмайди булар, билсаям ҳурмат қилмайди.\nАхир Турон кутубхонаси жадидлар ташкил этган илк оммавий йирик кутубхона эди, шунингдек, Туркистон жадидлари маркази эди бу зиё маскани. Совет даврида ҳам биронта ғиштига тегилмаган эди бу кутубхона биносининг.\nЛекин кутубхона биносининг (ёнида яна битта бино бор эди шунақа) ғишти қиммат эди, Николай ғишт эди. Чамамда, кутубхона биносининг ғишти қайсидир раҳбарнинг данғиллама учаскасига керак бўлиб қолган ва қимматли бино бузиб ташланган. (Бу гапларни ёзгунча юрагим йиғлади).\nДемак, болалар спорт майдончаларини сотиб юбориш ҳамма вилоят, шаҳар ва қишлоқларда бўлди.\nШу тахлит оммавий спорт инфратузилмасини йўқ қилдик.\nЭнди эса бир кунда ўн минг одим пиёда юрганга мукофот берамиз, дейиляпти. Бунақа гаплар ҳеч қандай натижа бермаслиги ҳаммага аён.\nВақтида қишлоқ ва шаҳарларимиздаги минглаб болалар спорт майдончаларини асраб қолиш керак эди.\nËзувчи Раҳимжон Раҳмат ҳикоялари эди\ndata-title="Чироқ ва газ ўчадиган мавсум келди. Чидайлик" data-description="<!-- wp:paragraph --> <p>Бугун кечқурун газим ёнмади, ўзи шундоқ ҳам паст ёнарди. Ўтин-кўмир ғамламагандим. Кичкина электрпеч ўзини ўзи зўрға иситди, ..." data-image="https://eltuz.com/wp-content/uploads/2016/11/rasm2035.jpg" data-url="https://eltuz.com/kozqarash/215801/" data-services="facebook,odnoklassniki,twitter,telegram" data-counter="ig">\nКасални яширсанг коронаси ошкор қилади. Коронавирус Ўзбекистонда\nЖорий йилнинг 15 март куни соат 06.00 да Республика вирусология институти лабораториясида Франция Республикасида бўлиб қайтган 1 нафар Ўзбекистон ...\nЯқинда ҳаммаси зўр бўлади!\nЯқинда ҳаммаси зўр бўлади! Сизга раҳмат, Шавкат ака! Ўзбек интернет сегментида келгусидаги ижобий ўзгаришлар ва уларга янги ҳукумат эришиши ...


«Челси» ва Adidas кейинги мавсум якунида ҳамкорликни тўхтатиш бўйича келишиб олди\n«Челси» жамоаси кутилмаганда муддатидан аввал Adidas компанияси билан ҳамкорликни тўхтатиши ҳақида маълум қилди. Жамоанинг расмий сайтида хабар қилинишича, компания билан ҳамкорлик 2016-17 йилги мавсум охирида икки томонлама келишув асосида тўхтатилади.\n«Биз 2006 йилда ўзаро ҳамкорликни бошлагандик, ўтган вақт давомида қўллаб-қувватлаб келгани учун Adidas компаниясига миннатдорчилик изҳор этамиз. Ўтган 10 йил ичида жамоа Чемпионлар лигаси, Европа лигаси, АПЛнинг 2 мавсумдаги чемпионлиги, Англия Кубогидаги 4та соврин ва Англия Лигаси Кубогидаги 2 марта ғолибликка эришди. Умид қиламизки, кейинги йилдаги ҳамкорлик ҳам манфаатли кечади», — дейилган хабарда.\nҚайд этиш керакки томонлар 2013 йилда 2023 йилгача ҳамкорлик қилиш борасида шартнома тузишганди.\nХабарларга кўра, жамоанинг янги ҳамкори Nike компанияси бўлади.


Рейна “Милан”га ўтаётганини тасдиқлади\n26 май, 2018, 14:49\nИспаниялик посбони Пепе Рейна “Наполи” клубидан “Милан”га ўтаётганини тасдиқлади. 35 ёшли дарвозабон яқин кунларда “россонери” сафини тўлдиради.\n“Неаполга Скудеттони олиб келишни истагандим. Бу шаҳарни доим яхши кўрганман. Аммо тўрт йил ўтди, ҳозир Миланга йўл олаяпман. Бу мен учун янги тажриба бўлади”, – деди Пепе Рейна Corriro dello Sport билан бўлиб ўтган суҳбатда.\n2017/18 йилги мавсумда Рейна “Наполи”нинг 47 ўйинида майдонга тушиб, ўз дарвозасидан 43 та гол ўтказиб юборди.


ТЕРРОРИЗМ-МИЛЛАТ УЧУН ХАТАР — Zamaxshariy.uz\nТЕРРОРИЗМ-МИЛЛАТ УЧУН ХАТАР\n2 ноября, 2020 admin Мақолалар\nХалқимизнинг табиатига мутлақо ёт бўлган сиёсий, диний экстремизм, ақидапарастлик ва бошқа бузғунчи оқимларнинг хуружи ва тарқалиши тинчлик ва осойишталикка, фарзандларимизнинг келажагига катта хавф туғдириши бугунги куннинг долзарб масалаларидан бири ҳисобланади. Дин инсон руҳини поклаши, одамлар ўртасида меҳр оқибат туйғуларини мустаҳкамлаши, миллий қадрият ва аньаналарни асрашга хизмат килиши билан ҳар қандай жамият ҳаётида муҳим ўрин тутади. Айникса, инсоният мураккаб тараққиёт жараёнини бошидан кечираётган ҳозирги даврда диннинг турли халқлар ўртасида мулоқот ўрнатиш, уларни маьнавий жиҳатдан яқинлаштириш, зулм ва зўравонликка қарши биргаликда даьват этиш борасидаги аҳамияти беқиёсдир. Бизнинг ислом динига бўлган ихлосимиз, эьтиқодимиз ва садоқатимизни бутун жахон ахди кўриб билиб турибди. ХХI асрнинг энг долзарб ва ўз ечимини излаётган муаммоларидан бири бу – терроризм ҳаракатидир. Ушбу муаммо бутун дунё халқини қўрқинч ва дахшатга солаётган муаммодир. Бу долзарб муаммони ҳал этиш, терроризм сингари мураккаб ва серқирра ҳодисанинг моҳиятини, юзага келиш сабабларини, уларнинг ривожланишига ва равнақ топишига ҳисса қўшаётган омилларни ва бошқа шу каби кўплаб нарсаларни атрофлича ўрганишлари ва тушуниб олишлари лозим бўлади. Айнан шунинг учун ҳам терроризмнинг моҳиятини билиш учун даставвал унинг тарихи билан қизиқиш ва уни мукаммал тарзда ўрганиб чиқиш лозим ҳисобланади. Бир қатор тарихчи ва сиёсатчи олимларнинг фикрларига қараганда, террорчилик ҳаракати юзага келганига ҳали икки юз йил ҳам бўлмаган экан. Масалан, В. Жариновнинг фикрига қараганда террозим пайдо бўлганига бир ярим аср бўлган экан. Яна бир қатор олимлар эса ўз хулосаларида терроризм пайдо бўлишини узоқ асрларга боғлашади. Бу фикр тарафдорлари ҳар бир қотиллик ва зўравонлик ишларини терроризмнинг илк куртак отаётган новдаси бўлган деб ҳисоблашади ва шу тариқа унинг пайдо бўлишини антик даврларгача олиб боришади.\nТерроризм муайяан гуруҳнинг рухсат этилмаган ҳолатда онгли равишда куч ишлатишидир. Бунда террорчилар аниқ мақсадни кўзлайди ва ўзини тўла ҳақ деб билади. Бундан шу нарса аниқ бўладики, террорчилардаги мавжуд куч мақсадни амалга оширишда ижтимоий — сиёсий муҳит билан бевосита алоқадорликда бўлади. Шунинг учун бирон — бир сабабга асосланган ёвуз мақсад терроризмга олиб боради. Терроризм кўп ҳолатларда кенг миқёсдаги ҳарбий кучлар билан алоқадор бўлади ва бундай мисоллар тарихда бир неча бор кузатилган.\n“Терроризм” тушунчаси ҳамиша террористик ҳаракатнинг тез сурьатда амалга оширилишини билдиради. Бундай ҳодиса сиёсий, этник, диний ва бошқа кўринишларда намоён бўлади. Бугунги кунда ядровий, биологик, бактериологик қуролларнинг террорчилар қўлига тушиб қолиши эҳтимоли энг катта хавфдир. Ҳозирги таҳликали замонда кишилар бошига мислсиз кулфат солаётган ва уларнинг ҳаёти, фарзандлари, мол — мулкига таҳдид қилаётган жиноий терроризм кундан — кунга кучайиб бормоқда ва жаҳон ҳамжамиятида жиддий хавотир уйғотмоқда. Кейинги йилларда ҳатто оммавий аҳборот восталарида ҳам терроризм элементларидан фойдаланилмоқда. Муайян мафкуравий полигонлар тарқатаётган ахборотларнинг ёвуз ва заҳарли гоялар оқими, телеканаллар орқали узлуксиз намойиш этилаётган жангари фильмлар,болаларга мўлжалланган, бузғунчи ғояалар асосида яратилган ўйинлар, компютер тармоқлари дастурларини ишдан чиқарадиган вируслар тарқатиш шулар жумласидандир.\nБугунги кунда ҳам мустақил ривожланиш йўлидан бораётган мамлакатимизга нисбатан ғараз ният билан қаровчи ёвуз кучлар терроризм йўли билан тараққиёт йўлимиздан чалғитишга, бизни яна қарамлик ва терроризмни касб қилиб олган, буюртма бўйича қўпорувчилик ва босқинчилик билан шуғулланадиган ёлланма халқаро террорчи, жиноятчи гурухдардан ҳам фойдаланмоқда. Бугунги жаҳон ҳамжамияти бу бало — қазоларнинг ечимини топиш устида бош қотирмоқда. Терроризмга қарши кураш ҳозирги кунда муҳим вазифа, тинчлик ва барқарорликни сақлаш омилига айланди.\nТерроризм сўзининг ўзига икки юздан ортиқ таъриф берилган экан. Аммо уларнинг ҳали бирортаси ҳам мутахассислар томонидан тан олинмаган экан. Айнан мана шу соҳадаги бахс- мунозаралар мана ўттиз йилдирки давом этиб келмоқда.Ҳа шуни таъкидлаш, керакки ҳали кўпчилик инсонлар терроризм ўзи нима? Террорчилик қандай ҳаракат ? деган саволига аниқ ва умумий тушунчага эга эмас. Бу нарса тасаввурларда ҳанузгача мавҳум кўринишга эгадир. Айнан мана шунинг сабаби шуки, бизнинг фикримизда террорчилик ҳаракати маданий анъаналар, ижтимоий тузилиш, ва терроризм сўзига ва ҳаракатига умумий таъриф беришни анча қийинлаштирувчи бошқа кўплаб омилларга боғлиқ ҳолда турли мамлакатларда турли кўринишларда намоён бўладиган , моҳият жиҳатидан жуда мураккаб ҳодиса ва долзарб муаммо эканлигидадир. Мана шунинг сабабидан ҳам унга айнан маълум бир таъриф бериш жуда қийин.\nТеррор тушунчасининг туб негизида сиёсий мақсадларга эришиш учун зўравонликни қўллашга йўл қўйилиши тўғрисидаги тасаввур ётади. Террор тушунчаси тарихан терроризм тушунчасидан олдин ташкил топган.Бугунги сиёсий воқелик шароитида бу тушунчалар билан тавсифланадиган ходисаларни фарқлаш ва фаҳмлаш учун улар орасидаги фарқларни ажратиб олиш керак. Террор атамаси лотинчадан олинган бўлиб, террор – даҳшат, қўрқув сўзидан келиб чиққан. Умумий маънода у сиёсий муаммоларни ҳамда зиддиятларни зўравомлик методи ёрдамида ҳал этиш деган маънони англатади. Бундан келиб чиқишича, террор – оммавий ва сиёсий мақсадларга эришиш учун зўравонликдан ҳамда зўравонлик қилиш билан таҳдид солишдан мунтазам тарзда фойдаланишдир. Лекин бу террорни ўта умумлаштириб тушуинишдир. Нисбатан тор маънода террор деганда, диктаторлик типидаги давлат ўз фуқаролари ва сиёсий оппозитсияга нисбатан амалга оширадиган зўравонликлар амалга оширилади. Сиёсий ҳокимиятдан ташқари, бошқа кучлар ҳам террордан сиёсий рақибларига ҳамда аҳолига қарши фойдалана олишлари мумкин. Бу ҳолатда ҳам террор ва терроризм тушунчалари ўртасидаги чегара ўз барҳамини топади. Албатта, етарли диний ва дунёвий билими бўлмаган, миясидан умуминсоний қадриятлар чиқариб ташланган, уларнинг ўрнига ақидапарастлик ғоялари киритилган “манқурт” инсонлар маьнавий қашшоқ кишига айланиб колади. Бундай кишилар аста секинлик билан бўлсада жамиятда нотинчлик, беқарорликни келтириб чиқаришга ҳаракат қиладилар. Ислом дини ва терроризм умуман бир бирига ёт нарсалар эканини ҳамиша ёдда тутайлик.\nPrevious Post:САҲОВАТ ВА КЎМАК – ХАЛҚИМИЗГА ХОС ХИСЛАТ!!!\nNext Post:ЮРТ ҚАДРИГА ЕТАЙЛИК


Бразилия президенти футбол учрашувига қўйилмади\nЖаҳон 11:23 / 11.10.2021 5903\nБразилия президенти Жаир Болсонару Сан-Паулу штатидаги Перуйбе шаҳрига ташрифи вақтида ҳимоя ниқобисиз бўлгани учун жаримага тортилди. Кейинроқ у коронавирусга қарши эмланмагани сабабли футбол учрашувига ҳам киритилмаган.\nGlobo телеканалининг хабар беришича, президент 9 октябрда шаҳар бўйлаб сайр қилган, маҳаллий аҳоли билан суратга тушган. У кун давомида мамлакатда ҳамон тақилиши талаб қилинаётган ҳимоя ниқобисиз бўлган.\n“Шаҳар маъмуриятининг таъкидлашича, президентга 500 доллар жарима солинган”, деб маълум қилган телеканал.\nЎша куни Болсонару Бразилия чемпионати доирасида ўтган “Сантос” ва “Гремио” клублари ўртасидаги футбол учрашувига кира олмаган. Бу ҳақда унинг ўзи журналистларга маълум қилган.\n“Мен “Сантос”нинг ўйинини кўрмоқчи эдим, бироқ менга эмланишим кераклиги айтилди. Нима учун? Ахир менда эмланганлардан кўра кўпроқ антитанача бор”, деб таажжуб билдирган Бразилия етакчиси.\nБолсонарунинг таъкидлашича, ковид-паспортлар ва жамоат жойларида эмланмаганлар учун чекловлар киритилишига йўл қўйиб бўлмайди.\nБразилия президенти 20 августда Рибейра водийсидаги 4 та шаҳарга ташрифи вақтида ҳам санитар чекловларга амал қилмагани учун жаримага тортилганди.\nБундан ташқари, Болсонару коронавирусга қарши эмланмагани учун сентябрда БМТ Бош ассамблеясига ташрифи вақтида Нью-Йоркдаги ресторанга киритилмаганди. Шу сабабли Болсонару ва унга ҳамроҳлик қилган делегация кўчада, ресторанга кириш жойида овқатланишига тўғри келган.\n12:00 / 05.12.2021 6587\n23:17 / 05.12.2021 1521\n22:25 / 05.12.2021 1298\n22:21 / 05.12.2021 2566


«Сатторий иши» бўйича суд жараёни ниҳоясига етди\n«Сатторий иши» бўйича суд жараёни ниҳоясига...\n15.07.2021 12:37 0 4809\nФото: Elmurod Muqimov / YouTube\n15 июль куни О. Сатторийга оид жиноят ишини апелляция инстанциясида кўриб чиқиш бўйича очиқ суд жараёни ниҳоясига етди. Бу ҳақда Олий суд матбуот хизмати хабар берди.\nМазкур жиноят иши Самарқанд вилоят судининг жиноят ишлари бўйича апелляция судлов ҳайъати томонидан кўриб чиқилди.\nЭълон қилинган ажримга кўра, жиноят ишлари бўйича Музработ туман судининг 2021 йил 10 майдаги О. Сатторийга нисбатан чиқарилган ҳукми ўзгартирилди.\nСуд ҳукмининг Термиз шаҳридаги хусусий нотариал фаолият билан шуғулланувчи нотариус Boboqulov Хamro Xudaymurotovich томонидан 2020 йил 2 июль куни KSH 032769 SV сонли реестр билан тасдиқланган «Termiz Eko Ekspress loyiha» МЧЖ раҳбари Shapulatov Tulqin Xoltojiyevich билан Sattoriy Otabеk Abdumanonzoda ўртасида тузилган Сурхондарё вилояти, Термиз шаҳар, “Маърифат” маҳалласи, «Истиқлол» кўчаси, 6-уйда жойлашган 42-рақамли квартирани Sattoriy Otabеk Abdumanonzodaга сотганлиги бўйича тузилган олди-сотди шартномасини ҳамда шу куни KSH 032770 SV сонли реестр билан тасдиқланган «Termiz Eko Ekspress loyiha» масъулияти чекланган жамият раҳбари Shapulatov Tulqin Xoltojiyevich билан Sattoriy Otabеk Abdumanonzoda ўртасида тузилган Сурхондарё вилояти, Термиз шаҳар, «Маърифат» маҳалласи, «Истиқлол» кўчаси, 6-уйда жойлашган 44-рақамли квартирани Sattoriy Otabеk Abdumanonzodaга сотганлиги бўйича тузилган олди-сотди шартномасини ҳақиқий эмас деб топиш ҳамда шу билан боғлиқ «Termiz Eko Ekspress loyiha» МЧЖ Т.Шопулатовдан судланувчи О. Сатторий фойдасига 234.835.000 сўмни ундириш қисми бекор қилинди ва жабрланувчи Т. Шопулатовга ушбу юзасидан фуқаровий суд ишларини юритиш тартибида судга мурожаат қилиш ҳуқуқига эга эканлиги тушунтирилди.\nСуд ҳукмининг О. Сатторий ҳисобидан суд мажлисини видеоконференцалоқа режимида ўтказиш билан боғлиқ 183.750 сўм харажатни ундириш қисми бекор қилинди.\nО.Сатторийга нисбатан тайинланган озодликдан маҳрум қилиш жазосининг ўташ муддати 2021 йил 30 январь кунидан бошлаб ҳисобланиши белгилади.\nҲукмнинг қолган қисми ўзгаришсиз қолдирилди.\nсуд суд ҳукми Отабек Сатторий\nЖамият Кеча, 08:44\nХориж 25/09, 09:03


Туркияда гандбол жамоаси кетаётган автобус тўнтарилиб кетди\n23:47 / 27.02.2016\nТуркиянинг марказий қисмида гандбол жамоасини олиб кетаётган автобус йўл-транспорт ҳодисасига тушди, деб хабар бермоқда Dogan нашри.\nАвтоҳалокат оқибатида бир киши ҳалок бўлди, 12 киши жароҳат олди. Ҳаммаси бўлиб автобусда 45 киши бўлган. Автобус Каҳрамонмараш — Кайсери трассаси бўйича ҳаракатланаётган бўлган. Қайд этилишича, автоҳалокат йўлнинг Кайсери шаҳри яқинидаги қисмида юз берган.\nДастлабки маълумотларга кўра, автобус ҳайдовчи бошқарувни қўлдан чиқаргандан кейин тўнтарилиб кетган. Воқеа жойига қутқарувчилар, полиция ва шифокорлар етиб келган. Жароҳатланганлар шифохонага етказилганлар.


«France Football» йилнинг энг сердаромад футболчи...\n23.04.2018 16:43 0 208\n«France Football» нашри ушбу мавсумда энг кўп даромад олган футболчи ва мураббийлар рўйхатини эълон қилди.\n«L’Equipe» нашрида келтирилган рўйхатга кўра, айни мавсумда энг кўп даромад олган футболчи — «Барселона» ҳужумчиси Лионель Месси бўлиб турибди. Унинг 2017/18 йилги мавсумда олган даромади 126 млн. еврога тенг. Бу — мутлақ рекорд натижадир.\nМессидан кейинги ўринни «Реал» футболчиси Криштиану Роналду 94 млн. евро даромад билан эгаллаган. «Пари Сен-Жермен» ҳужумчиси Неймар эса ушбу мавсумда «бор-йўғи» 81,5 млн евро миқдорида пул ишлаб топган.\nЭнг кўп даромад олувчи мураббийлар рўйхатини «Манчестер Юнайтед» бош мураббийи Жозе Моуринью бошқармоқда — у ушбу мавсумда 26 млн. евро топган. Хитой терма жамоаси бош мураббийи Марчелло Липпи эса 23 млн. даромад билан иккинчи ўринда. Учинчи ҳамда тўртинчи ўринлар Испанияга кетди — «Атлетико» бош мураббийи Диего Симеоне (€ 22 млн) ва «Реал» устози Зинедин Зидан ушбу ўринларга лойиқ топилган.\nфутбол мураббий энг кўп даромад France Football


Ўзбекистон делегацияси Евросиё парламентлари спикерларининг йиғилишида қатнашмоқда\nШу кунларда Ўзбекистон Республикаси Олий Мажлиси Қонунчилик палатаси Спикери Нурдинжон Исмоилов бошчилигидаги парламент делегацияси Туркияда бўлиб турибди. Анталия шаҳрида 41 мамлакат делегацияси аъзолари иштирокида ўтаётган “Иқтисодий ҳамкорлик, атроф-муҳит ва Евросиёнинг барқарор ривожланиши” мавзусидаги Евросиё парламентлари спикерларининг III йиғилишида делегациямиз илк бор қатнашмоқда.\nТашрифнинг биринчи куни Олий Мажлис Қонунчилик палатаси Спикери Нурдинжон Исмоилов Евросиё парламентари спикерларининг III йиғилиши доирасида Россия Федерацияси Федерал Кенгаши Давлат Думаси раиси Вячеслав Володин билан учрашди.\nМулоқот чоғида томонлар Евросиё парламентлари спикерларининг III йиғилиши кун тартиби, шунингдек, Евросиё маконининг иқтисодий ривожланиши истиқболларини муҳокама қилдилар. Суҳбат давомида Спикерлар йиғилишида кўриладиган масалалар барча қатнашчи мамлакатлар учун долзарб экани қайд этиб ўтилди.\nЕвросиё парламентлари спикерларининг йиғилишида эса, иштирокчилар минтақада ҳамкорликни кучайтириш учун қонунчилик томонидан қўллаб-қувватлаш бўйича кучларни бирлаштириш, жумладан логистика, божхона тартиблари, бизнесни юритишдаги тўсиқларни олиб ташлаш каби бошқа бир қатор соҳаларда ўзаро манфаатли шерикчиликни ривожлантириш орқали инклюзив ва барқарор ривожланишни таъминлашга келишиб олдилар.\nПарламентимиз аъзоларининг навбатдаги учрашуви Қозоғистон Парламенти Мажлиси Спикери Нурлан Нигматуллин билан кечди. Мулоқотлар асосини парламентларимиз ҳамкорлигини янада кенгайтириш, шунингдек, икки мамлакат ўртасидаги сиёсий ва савдо-иқтисодий ҳамкорликни ривожлантириш масалалари ташкил этди.\nШунингдек, Нурдинжон Исмоилов бошчилигидаги делегация аъзолари Туркияга ташрифи давомида ушбу мамлакат тиббиёт тизими билан яқиндан танишиш мақсадида Анталия шаҳар шифохонасида бўлиб, бу ерда тиббиёт муассасалари фаолиятининг ҳуқуқий асослари, қўлланилаётган янги технология ва ёндашувлар билан қизиқди.\nОлий Мажлис Қонунчилик палатаси делегацияси Анқара шаҳридаги Оқденгиз балиқчилик тадқиқотлари институтида ҳам бўлдилар. Институтда ўтган мулоқотлар жараёнида соҳанинг ҳуқуқий асослари, балиқ етиштиришда Туркия тажрибаси ҳақида сўз юритилиб, мазкур йўналишда ўзаро тажриба алмашиш ва ҳамкорликни йўлга қўйишга доир масалалар муҳокама этилди.\nКўришлар сони: 2717\nАдлия органлари ва муассасалари фаолиятини депутатлар қандай баҳолади?\nДепутатлар томонидан алоҳида таъкидландики, белгиланган талабларга биноан қонунлар ва бошқа н...\nШҲТнинг Бишкек саммитида Ўзбекистон илгари сурган ташаббусларни амалга оширишда депутатларнинг иштироки қандай бўлади?\n2019 йил 20 июнь куни Ўзбекистон Республикаси Олий Мажлиси Қонунчилик палатасида «ШҲТнинг ...\nМиллий ахборот маконида миллий манфаатлар: бугунги ҳолат ва истиқбол\nКундалик ҳаётимизнинг ажралмас қисми бўлган оммавий ахборот воситалари ҳақида сўз борганда Юртбошимизнинг...


Бош саҳифа Ўзбек халқ оғзаки ижоди (33)\nҚадим замонларда бир камбағал бир бойдан ўн тилла пул қарз олган экан. Бой:— Пулимни бер, — деб қистайверибди. Камбағал ҳеч иложини тополмай:— Пулингни бозордан кейин оласан, агар беролмасам, сонимдан бир қадоқ гўштимни тилиб ола қол, — дебди.Бозордан кейин бой келибди. давоми…\nБир бор экан, бир йўқ экан, бир подшо бор экан. Бир куни подшо вазирини чақириб:— Мен сенга қирқ кун муҳлат бераман. Шу вақт ичида катта бир боғ пайдо қилгин. Мен шу боғга сайрга чиқаман, — дебди.Вазир уйга келиб қайғурибди, буни давоми…\nҚадим замонда бир подшо бўлган экан. Подшо ўз саройига катта айвон солдирмоқчи бўлибди. Бунинг учун турли мамлакатлардан энг яхши усталарни чақиртирибди. Усталар қисқа вақт ичида жуда катта айвон қуришга киришибди. Айвон битай деб қолганида битта четига устун етмай қолибди. Айвонга давоми…\nБир бор экан, бир йўқ экан, бир эр-хотин бор экан. Бир куни хотини оғир касал бўлиб қолибди. У йигит хотинини жуда ҳам яхши кўрар экан. Хотини қазо килгач, уни кўмиб, гўрининг тепасидак кетмай, хафа бўлиб ўша ерда ётаверибди. Соч-соқоллари ҳам давоми…\nБор экан-да, йўқ экан, оч экан-да, тўқ экан, ўтган замонда бир савдогар яшаган экан. Унинг битта-ю битта ўғли бор экан. Хотини фарзанд кўрганидан кейин кўп ўтмай ўлиб кетган экан. Савдогарнинг ўзи ҳам кўп вақт касал бўлиб ётибди. Бу вақт ичида давоми…\nБир бор экан, бир йўқ экан, қадим замонда ака-ука бўлган экан. Улар жуда иноқ яшашар экан, лекин ниҳоятда камбағал эканлар. Ака-ука ўзларига тўқ яшашни, уйланишни орзу қилар эканлар. Бунинг турли йўлларини ўйлай бошлашибди.Кунлардан бир кун акаси укасига:— Мен бир нарсани давоми…\nБир бор экан, бир йўқ экан, қадим замонда бир чол билан кампир яшаган экан. Уларнинг битта-ю битта ўғиллари бор экан. Унга ёшлигидан яхши тарбия беришибди. У ақлли, виждонли, инсофли йигит бўлиб ўсибди.Йигит бир куни қараса, ариқда битта қизил олма оқиб давоми…\nЎтган замонда бир подшо-ю бир вазир бўлган экан. Улар жуда золим, адолатсиз бўлганидан қашшоқ халқ адолатли подшо юртига кўча бошлабди. Бу ҳол подшо билан вазирни ҳам ташвишга солибди.Бир куни вазир бир дарахтнинг ёнидан ўтиб кетаётиб, икки бойўғлининг гапларини эшитиб қолибди. давоми…\nКунлардан бир куни подшо билан вазир йўлда кетишаётган экан. Йўл четида бир кекса чол жуда қариб, букчайиб қолганига қарамай, қўш ҳайдаб юрган экан.Подшо билан вазир унга яқинлашиб қолганларида отларини тўхтатибдилар. Подшо чолга:— Ҳорманг, бобо, ёшлигингизда ғамингизни емаган экансиз-да, — дебди.— давоми…\nЎтган замонда, Хоразм деган томонда бир подшо яшаган экан. У доим саёҳатга чиққанида ўн тўрт-ўн беш ёшдаги йигитларни ўзи билан бирга олиб кетар экан. Подшо саёҳатдан қайтгунча ҳалиги ёш йигитлар улғайиб қолар экан.Кунлардан бир кун подшо сафарга чиқмоқчи бўлиб, ўз давоми…


Qalampir.uz - Автомобиль ғилдираклари остида қолган қизнинг аҳволи маълум бўлди\nАвтомобиль ғилдираклари остида қолган қизнинг аҳволи маълум бўлди\n19:15, 10.10.2018 Жамият\nҲайдовчининг қандай жазо олиши қизнинг яшаб кетишига бошлиқ.\nАввалроқ, Яшнобод туманида ҳайдовчи Gentra русумли автомобилда бир қизни босиб кетгани ҳақида хабар берган эдик.\nДастлабки хабарларда воқеа Яшнобод туманидаги Korzinka.uz супермаркети олдида содир бўлгани айтилганди.\nТошкент шаҳар ИИББ Матбуот хизмати берган маълумотга кўра, воқеа Чилонзор тумани Чўпонота кўчасидаги Goodzone савдо маркази автотураргоҳида юз берган.\nGentra бошқарувида Тошкентдаги Вестминстер университети 4-курс талабаси, 22 ёшли Отабек танишининг машинасини ишонч қоғози билан ҳайдаб юрган. Жабрланувчи — Жаҳон тиллари университети 1-инглиз филологияси факультети 4-курсида ўқийдиган 22 ёшли М. бўлган.\nСодир бўлган ЙТҲ оқибатида пиёда қиз бош мия лат ейиши жароҳати билан Республика шошилинч тиббий ёрдам илмий марказига ётқизилган. Шифокорларнинг маълум қилишича, ҳозирда қиз ҳушсиз, бироқ аҳволи барқарор.\nАввалроқ Тошкент шаҳар ИИББ матбуот хизмати Lacetti рулида бўлган Отабек қўлга олинганини маълум қилганди. Ҳайдовчига нисбатан Ўзбекистон Республикаси Жиноят кодексининг 266-моддаси 1-қисми билан жиноий иш очилган.\nУшбу модда бўйича, агар қиз яшаб кетса, ҳайдовчи энг кам иш ҳақининг эллик баравари миқдорида (9 215 000 сўм) жарима ёки уч юз олтмиш соатгача мажбурий жамоат ишлари ёхуд уч йилгача ахлоқ тузатиш ишлари билан жазоланади. Агарда қиз вафот этса – ҳайдовчи етти йилгача қамалиши мумкин.\nТеглар:ЙТҲ Тошкент шаҳри Чилонзор тумани\nФарғонада мактаб ўқувчиси 10 йилга қамалди\nИслом Каримовнинг ўғли ҳақида нималар биламиз?\nЧилонзорда “тунги капалак”ларнинг “қаноти қайрилди”\n17:22, 06.12.2018 14 360\nОҳангарондаги мудҳиш ЙТҲда тўрт киши ҳалок бўлди\n15:50, 06.12.2018 3 742\nФарғонада даҳшатли ЙТҲда уч нафар ёш қизлар қурбон бўлди. Юраги бетоблар кўрмасин\n11:08, 06.12.2018 13 149\nТошкент шаҳар ИИББда янги раҳбарлар тайинланди\n18:41, 03.12.2018 5 285\nЧегарачилар иштирокидаги ЙТҲда тўрт киши ҳалок бўлди\n15:40, 03.12.2018 10 965\n2019 йилдан алкоголли маҳсулотлар нархи ошади


Эксперт Ўзбекистонга “Каттақўрғон” полигони нима учун кераклигини тушунтирди\nЎзбекистонда энг катта - “Каттақўрғон” дала-ўқув майдони очилди. Истеъфодаги полковник Виктор Литовкин ушбу полигон очилишининг аҳамиятли жиҳатлари ҳақидаги фикрларини билдирди.\nЎзбекистон Республикасидаги энг катта полигон – Марказий ҳарбий округига қарашли “Каттақўрғон” дала-ўқув майдони фойдаланишга топширилди. Унда замонавий дунё талабларига мос келадиган ўқув синфлари, тиббиёт пункти, ётоқхоналар, ошхона, спорт зали, маданият маркази ҳамда жанговар техникалар ва автомобиллар тураржойлари мужассам.\nИстеъфодаги полковник Виктор Литовкин полигон ҳарбийлар учун жуда муҳим жой эканини қайд этди.\n“Бу танкчилар, артиллериячилар, мотоўқчилар учун машғулот жойидир. Уларсиз ҳарбийлар қурол-аслаҳадан фойдаланиш кўникмаларини ва ватанни ҳимоя қилиш қобилиятини йўқотишади”, - деди у Sputnik Ўзбекистон билан бўлган суҳбатда.\nЭкспертнинг тўлиқ изоҳини қуйидаги подкастда рус тилида тинглашингиз мумкин.


Европа итифоқи Ўзбекистонда ўзгаришлар кўрмоқчими?! - 5 Октября 2008 - Ҳимоячи\nЧоршанба, 23.06.2021, 16:07\nГлавная » 2008 » Октябрь » 5 » Европа итифоқи Ўзбекистонда ўзгаришлар кўрмоқчими?!\nЕвропа итифоқи Ўзбекистонда ўзгаришлар кўрмоқчими?!\nАлишер Юсуфжон ўғли\nЎзбекистон ҳукуматининг Андижондаги хунрезликларидан кейин Европа итифоқи Ўзбекистонга ўзининг сангсияларини жорий қилди. Ўзбекистон ҳукуматидан Андижон фожеаси учун мустақил текширув ўтказишни талаб қилган ва Ўзбекистон ҳукуматидан демократик ислохотлар ўтказишни талаб қилган эди. Европа Итифоқини бу ҳаракатлари Итифоқни демократик қадриятлари асосида қилинган талаби эди. Итифоқнинг бу ҳаракати ҳар бир мазлумни қувонтирган эди. Бу сангсиялардан ва Америка Қўшма Штатлари ҳукумати ва НАТО нинг талаблари ҳам Европа итифоқи талаблари билан ҳам оҳанг эди. Ўзбекистон ҳукумати бундай кескин талаблардан довдираб қолди. Хитой ва Россиядан паноҳ излади. Ўзбекистон диктатори Каримов Ўзбекистон Россия ва хитой билан узоққа бора олмаслигини яхши биларди, шунга қарамай Путиннинг эшигида соатлаб қабул кутиб у билан учрашди, ва Ўзбекистонни унга инъом қилди. Каримовнинг бу ҳаракатлари Россия ва хитой билан бирлашиш мақсадида эмас. балки Ғарбга босим ўтказиш ва ўзини бошқаларга ҳам керак эканлигини кўрсатиш эди. Каримов мўлжалга бехато урганди Европа итифоқи маълум вақт ўтгандан кейин Каримовнинг ўйинларига алданиб стратегик жиҳатдан муҳим бўлган Ўзбекистонни қўлдан бой беришни истамай ўз қадриятларидан воз кечиб сангсияларни юмшатишни бошлаб юборди. Аввало беайб туҳматлар билан қамалган Умида Ниёзова ва Гулбаҳор Тўраеваларнинг ҳибсдан озод қилинишини Ўзбекистон ҳукуматининг ижобий қадами сифатида кўришди. Тўғри уларнинг озод қилиниши Ўзбекистонга эълон қилинган сангсияларнинг меваси эди, аммо уларга туҳмат ва зулм қилганлар жазоланмади, улар Ўзбекистон суди томондан оқланмади. Мўътабар Тожебоева сингари машҳур ҳуқуқ ҳимоячилари қамоқда қолаверди. Сангсиялар юмшатилди, Ўзбекистон ҳукуматидан кескин ўзгаришлар талаб қилинмади. Каримов эса Европа итифоқининг ўзи томонга ён босаётганини, Ўзбекистонни қўлдан бой беришини истамаётганини кўриб талтайиб кетди, яна ўзининг зўравонларига суянган ҳолда зулм ўтказишни кучайтирди. Инсон ҳуқуқлари фаоллари ва мухолифат вакилларини қамашлар кўпайиб борди. Каримовнинг зулми 2007 йилда янада кучайди, у қандай қилиб бўлмасин тахтни халқни қўрқитиш -- террор йўли билан эгаллаб қолишга ҳаракат қилди. Бу йўлда унга ҳалақит бериши бош кўтариши мумкин бўлганларни қамади, Ватандан қочиб кетишга мажбур қилди. Унинг учинчи муддатга ноқонуний--антиконституцион сайланишига оилавий қарши чиққанимиз учун 2007 йил декабрь ойида дадам Юсуф Жумаев ва икки нафар укам ҳибсга олинди. Уйимизни ўраб олиб ўққа тутишди, Андижон қирғининг кичик кўринишини Бухорода такрорлашга ҳаракат қилишди\nЎзбекистонда зулм кучаяётган эди, бироқ 2008 йил февраль ойида Ихтиёр Ҳамроев ҳибсдан, Умида Ниёзова уй қамоғидан озод қилинди. Буни ҳам Ўзбекистон ҳукуматининг ижобий қадами сифатида баҳолашди Европа Итифоқи раҳбарлари. Аслида Ихтиёр Ҳамроев нима учун қамоққа олинди, Умида Ниёзова нима сабабдан уй қамоғида сақланаётган эди, нега оқланмади деган саволлар ҳамманинг эсидан чиқаришга ҳаракат қилишди. Туҳмат билан қийналаётган бу мазлумлар Европа итифоқисиз ҳам Олий Мажлис сенати томондан эълон қилинган амнитсияга тушишлари керак эди. Европа Итифоқи эса ўз одамларининг ҳуқуқларини ҳам савдолашиши орқали бераётган ҳукуматни яхши ўзгаришлар қилаяпди деб олқишлашга ҳаракат қилди.\nЗулмлар ҳаддан ошди, 2008 йил март ойида туҳмат билан ҳибсга олингна укам Машрабга Суд 4 йил озодликдан маҳрум қилиш жазосини берди. апрель ойида Ўзбекистонга эълон қилинган сангсиялар кўрилиши арафасида Европа итифоқи юзига тупурган Каримов Дадам Юсуф Жумаевни 5 йил муддатга озодликдан маҳрум қилишга кўрсатма берди. Европа итифоқи аъзолари эса Каримовнинг ижобий қадамларини кўришга ҳаракат қилишди, сангсияларни кучайтирмади, олти ойга тўхтатилган Андижон қирғини сабабчиларига берилган визо чекловини олти ойга яна тўхтатишди. Бунга сабаб қилиб каримовнинг ўлим жазосини бекор қилиши ва бегуноҳ зулм кўраётган ҳуқуқ ҳимоячиларининг озод қилиниши сингари сабаларни кўрсатишди. Аслида эса 2008 йилнинг ўзида қамоқлардан маҳбусларнинг жасади чиқди, ўлим жазосига ҳукм қилиш судялардан олиниб, қамоқхоналарнинг қийноқ ўтказиш бўйича мутахасислардан тузилган Тезкор гурухи ходимларига топширилганди. Қамоқдан битта ҳуқуқ ҳимоячиси озод қилинган бўлса битта бизнинг оиламиздан уч киши ҳибсга олинган эди.\nСангсиялар кўрилгандан бир оз ўтиб қамоқда сақланаётган ҳуқуқ ҳимоячиси Мўътабар Тожибоева ва 23 йилдан ҳибсда сақланаётган 83 ёшли Ахмаджон Одилов қамоқдан озод қилинди. Буларнинг озод қилинишини ижобий қадам сифатида баҳолашди, аслида эса Ўзбекистон ҳукуматининг буларни чиқаришидан мақсади уларнинг қамоқхонада ҳалок бўлишидан қўрққани сабаб бўлди. Мўътабар Тожибоевадек Жасур шиддатли аёлни соғлигидан айириб 41 касалликка дучор қилишди. Ҳеч ким Каримовдан бу учун жавоб беришни талаб қилмади. Энди бугун эса Мўътабар Тожибоеванинг даволаниши учун чет элга чиқишига чиқиш визаси олишини ижобий қадам сифатида баҳолашмоқда.\nЕвропа итифоқи ҳозирда Каримовнинг ижобий қадами деб баҳолаётган воқеаларни ижобий деб баҳолашига ҳеч кимнинг маънавий ҳаққи йўқ. Андижон фожеаларидан кейин бирорта ҳам одамни сиёсий фаолияти учун қамамасдан, ундан илгари сиёсий фаолияти учун уйдирма айблар билан қамоққа олинган, йиллар мобайнида қамоқларда сақланаётган эътиқод маҳкумлари озод қилинганда эди буни Ўзбекистон ҳукуматининг--Каримовнинг ижобий қадами деб баҳолаш мумкин бўларди. Афсуски, бундай бўлмади.\nЕвропа итифоқи Ўзбекистонда ижобий ҳаракатлар бўишини истаса Ўзбекистонга жорий қилинган сангсияларни кучайтириши лозим. Ҳеч бўлмаса Белоруссия эълон қилинган сангсиялар даражасига кўтариш керак. Аслида эса Каримовнинг ёнида Лукашенко милён карра демократ. Сангсияларнинг кучайтирилши оқибати Белоруссияда сиёсий маҳбуслар озод қилинди, мухолифат вакиллари сайловдан ўта олмаган бўлса ўз номзодларини кўрсатишга муваффақ бўлди. Белоруссия эълон қилинган сангсиялар Президентлик сайловини қалбакилаштиргани учун кучайтирилди, Ўзбекистонда эса Каримов Президентликка номзодини ҳам антиконституцион равишда кўрсатди, ҳам қалбакилаштирди. Бунга қарши чиққанлардан шавқатсиз ўч олинди ва олинаяпди. Европа итифоқи эса ўзининг бир халқнинг зулми остида қолиши эвазига манфаат кўришдан уялиб, сангсияларни кучайтириши керак. Шундагини Ўзбек халқи ҳам ёруғ кунларни кўриши мумкин.\nҲурмат билан Алишер\nПросмотров: 769 | Добавил: himoyachi | Рейтинг: 0.0/0


УЛГУРМАГАН ДОДИНИ КИМГА АЙТАДИ? — Ishonch Gazetasi\nУЛГУРМАГАН ДОДИНИ КИМГА АЙТАДИ?\nПрезидентимизнинг “Фуқароларни ижтимоий қўллаб-қувватлаш бўйича қўшимча чора-тадбирлар ҳамда ўзбошимчалик билан қурилган турар жойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш тўғрисида”ги фармонида уй-жойга доир ҳуқуқларнинг амалга оширилиши ва аҳолини ижтимоий қўллаб-қувватлаш учун қулай шарт-шароитларни яратиш, ер участкаларидан оқилона ва самарали фойдаланиш, шунингдек, фуқароларга тегишли бўлган турар жойларни давлат рўйхатидан ўтказишда кўмаклашиш белгилаб қўйилган. Белгиланган муддат яқин, мурожаат этувчилар сони кўп. Эгалик ҳуқуқини қўлга киритишга улгурмаган фуқаролар нима қилади? Журналист Тўлқин Тўрахоновнинг мақоласида шу ҳақда мулоҳаза юритилади.\nАзалдан кенг жойларда кўнгилни кенг қилиб яшашга ўрганган халқмиз. Ким қаерда ризқи ва бахтини топаман деб ишонса, ўша ерда эмин–эркин макон қуриб, рўзғор тутган, меҳнат билан палак ёзган.\nАксарият кўпчилик атай қонунни бузиш учун эмас, уйли-жойли бўлай, фарзандларимга шароит яратай, деган яхши ният билан иморат тиклаган. Нима бўлса ҳам ерга эгалик қилиб олай, деган ўй билан уй солганларнинг йўли, йўриғи бошқа.\nБундан 20-25 йиллар аввал мамлакатимиз энди-энди мустақил оёққа тура бошлаган пайтларда бирин-кетин уч ўғил вояга етган оддий ўзбек оиласидаги ижтимоий вазиятни тасаввур этиш, тушуниш қийин эмас эди. Битта оилага жой топиб, уй солиш, алоҳида рўзғор сифатида ажратиб бериш, юмшоқ айтганда, осон бўлмаган. Мамлакат ва миллат бошидаги синовли йилларда одамлар қўлидан келганича, имкон топилганича уй-жой солган. Ана шу йилларда халқимизнинг қўл кучи, бардош билан фаровонликка интилиши ортидан қишлоқ хўжалиги ёки бошқа соҳаларда фойдаланишда бўлмаган ерлар ҳам обод қилинган, уй учун иморатлар солиниб, бора-бора файзли қишлоқлар бунёд этилган. Бунинг учун ўлчаб, қиёслаб бўлмайдиган даражада улкан меҳнат, чексиз куч-ирода сарф этилган. Давлату жамиятдан, ён-атрофдагилардан умидвор бўлмай, кетмон тиғи тегмаган қаровсиз жойда чамандек ҳовли яратиш учун бор-йўғини, сарфлаган ҳамюртларимиз ҳам оз эмас. Заҳмат ва машаққат натижасида барпо этилган уй-жойларнинг ҳаётда учраб турадиган ҳар хил ҳолатлар сабаб ҳужжати тўғирланмаган бўлиши мумкин. Лекин бундай уйлар ўз эгаларига она сутидек ҳалол эмасми?..\nМана шулар ҳақида ўйлаб, кўнгилни кенгроқ олиб, фикр юритсак, мулк ҳуқуқини эътироф этиш бўйича бир марталик умумдавлат акциясининг аҳамияти очилади. Мамлакатдаги реал ҳолат ва тарихий шароитни кўз олдига келтира оладиган, уйи йўқ бир оиланинг бошида мингта муаммо айланишини англайдиган инсон бу тадбирнинг заруратини ойдек тушунади.\nЎзбекистон Республикаси Президентининг 5421-сонли Фармонида уй-жой учун зарур ҳужжатларнинг мавжуд эмаслиги аҳолида бошқа ижтимоий муаммолар келиб чиқишига олиб келгани қайд этилди.\n2019 йил 1 майга қадар (мазкур Фармон қабул қилинган вақтгача) қурилиш мақсадлари учун ажратилмаган ер участкаларида ёки иморат қуриш учун рухсатнома олмасдан қурилган турар жойга нисбатан мулк ҳуқуқи ушбу объектга ўз шахсий мулки каби ҳалол, ошкора ва узлуксиз эгалик қилаётган шахсга муайян шартлар асосида берилиши белгиланди.\nФармоннинг иккинчи қисми «б» бандида ўзбошимчалик билан қурилган иморатга нисбатан мулк ҳуқуқи Вазирлар Маҳкамасининг қарорига асосан ташкил этиладиган тегишли комиссиянинг тақдимномасига кўра туман (шаҳар) ҳокимининг қарори, шунингдек, умумий мулк ҳақидаги фуқаролик ва оила тўғрисидаги қонун ҳужжатларининг қоидаларига амал қилиш шарти билан энг кам иш ҳақининг беш баравари миқдорида бир марталик йиғим тўлангандан кейин амалга оширилиши белгилаб қўйилди.\nФуқароларни ижтимоий қўллаб-қувватлаш билан боғлиқ ушбу муҳим Фармоннинг ижросини ташкил этиш бўйича Вазирлар Маҳкамаси икки ҳафта муддатда қарор қабул қилиши кераклиги кўрсатиб ўтилди. Бир марталик умумдавлат акцияси ҳақидаги Президент Фармони (ПФ-5421-сон) 2018 йил 20 апрелда қабул қилинган бўлса, бу тадбирни амалга ошириш тартиби ҳақидаги Ҳукумат (461-сон) қарори 21 июнда қабул қилинди…\nҲукумат қарори билан умумдавлат акцияси доирасида кўчмас мулкларга нисбатан мулк ҳуқуқини эътироф этиш тартиби тўғрисидаги низом, бу ишларни ташкил этиш бўйича республика комиссиясининг таркиби, шунингдек, Қорақалпоғистон Республикаси, вилоятлар ва Тошкент шаҳар, туман (шаҳар) комиссияларининг намунавий таркиби тасдиқланди. Қорақалпоғистон Республикаси Вазирлар Кенгаши, вилоятлар ва Тошкент шаҳар, туманлар (шаҳарлар) ҳокимликларига бир ҳафта муддатда ҳудудий комиссияларни тузиш вазифаси топширилди.\nМулк ҳуқуқини эътироф этиш жараёни қандай амалга оширилиши ҳақида батафсил тўхталиш жоиз. Бу акция билан боғлиқ мамлакат миқёсидаги умумий манзарани тасаввур этишда ёрдам беради.\nЖисмоний шахс (унинг қонуний вакили) ўзбошимчалик билан қурилган иморатга нисбатан мулк ҳуқуқини олиш учун иморат жойлашган ҳудуддаги Давлат хизматлари маркази орқали туман (шаҳар) ҳокимининг номига ариза билан мурожаат қилади.\nКомиссия ишчи органи ариза келиб тушгандан сўнг 3 иш куни мобайнида мурожаат этувчининг аризасида кўрсатилган жойга чиққан ҳолда ўзбошимчалик билан қурилган иморатни ўрганиб, унинг техник планини шакллантиради ҳамда ушбу техник планни комиссия аъзоларига ариза ва унга илова қилинган ҳужжатлар билан бирга юборади.\nЎз навбатида комиссия аъзолари ариза келиб тушган кундан бошлаб 5 календарь кун мобайнида мурожаат этувчининг ўзбошимчалик билан қурилган иморатини жойига бориб ўрганади ва ўрганиш натижаларига оид хулосаларини (маълумотномалари) комиссия ишчи органига жўнатади.\nКомиссия аъзолари – туман (шаҳар) ер ресурслари ва давлат кадастри бўлими бошлиғи, қурилиш бўлими бошлиғи, экология ва атроф-муҳитни муҳофаза қилиш инспекцияси бошлиғи, давлат бош санитария врачи, ички ишлар бўлими, давлат солиқ инспекцияси ҳамда ёнғин хавфсизлиги инспекторининг ҳар бири ўз фаолият йўналишига мувофиқ тарзда хулоса ва маълумотномалар (жами 7 та) тайёрлайди.\nШулар асосида комиссия ишчи органи 3 календарь куни мобайнида кўчмас мулк объектини ўрганиш бўйича белгиланган шаклда далолатнома расмийлаштиради.\nМурожаат этувчи Давлат хизматлари маркази орқали тегишли ҳисобварақ-фактура тушган кундан бошлаб 4 иш куни мобайнида тўловни (энг кам иш ҳақининг беш баравари миқдордаги бир марталик йиғимни) амалга оширади.\nКомиссия ишчи органи мурожаат этувчи йиғимни тўлаганидан кейин 2 календарь куни мобайнида Комиссия раиси томонидан тасдиқланган далолатнома асосида мулк ҳуқуқини эътироф этиш тўғрисида туман (шаҳар) ҳокимининг қарори лойиҳасини тайёрлайди ва тасдиқлаш учун тақдим этади. Бундай қарор лойиҳаси 2 иш куни мобайнида қабул қилиниши керак. Қарорнинг нусхаси 1 иш куни мобайнида Комиссия ишчи органи томонидан Давлат хизматлари марказига юборилади. Ниҳоят, марказ ходими қарор нусхасига муҳр қўйиб, мурожаат этувчига тақдим этади.\nЯъни, жараён низомда кўрсатилганидек равон ўтса, инсон омили таъсир этмаса, БИР НАФАР АРИЗА БЕРУВЧИ МУЛККА ЭГАЛИК ҲУҚУҚИ ҲАҚИДАГИ ҚАРОРНИ ҚЎЛИГА ОЛГУНИЧА САЛКАМ 20 КУН ЎТАДИ. Энди 100 минглаб қарорлар эгаларига етиб келгунича қанча вақт кетиши мумкинлигини ҳисоблаб кўраверинг.\nАгар каттароқ бир туманда мингга яқин фуқаро мулк ҳуқуқи ҳақида мурожаат этса, битта ҳудуддаги ижро ҳокимияти тузилмалари 7 мингга яқин хулоса ва маълумотнома тайёрлаши керак бўлади. Яна бу ҳужжатлар қулай иш столида эмас, мурожаат этувчиларнинг уйларига бориб алоҳида-алоҳида ёзилиши керак. Масалан, ҳудуддаги давлат бош санитария врачидан турли маҳаллаларга бориб, мингта хулоса ёзиш талаб этилади. Бу қўшимча вазифа эканини унутмайлик, ҳар куни санитария врачини ўзининг асосий иши кутиб туради.\nМарт ойининг бошида Ўзбекистон Республикаси Бош прокуратураси расмий сайтида бир марталик умумдавлат акцияси ҳақида муҳим маълумотлар тақдим этилди. Жорий йил 1 март ҳолатига ўзбошимчалик билан қурилган турар-жойларнинг 398400 таси бўйича Давлат хизматлари марказларига аризалар келиб тушгани, улардан 112425 таси қаноатлантирилиб, 48405 таси рад этилгани, аризаларнинг 234235 таси кўриб чиқилаётгани маълум қилинди.\nЭнди эътибор қилайлик, умумдавлат акцияси учун Президент Фармони билан белгиланган муддат тугашига икки ой вақт қолганида 122 мингдан ортиқ ариза қаноатлантирилган, 234 мингдан ортиғи эса кўриб чиқиш жараёнида бўлган. Бунча мурожаатни кўриб чиқиш, қаноатлантириш ёки рад этиш ҳақида қарорлар қабул қилиш жуда катта ташкилий ишларни талаб этиши, бунинг устига мулк ҳуқуқини эътироф этиш бўйича мурожаатлар кун, ҳатто саот сайин кўпайиб бориши «1 майга қадар улгириб бўладими?», мазмунидаги саволни юзага келтирган эди.\nАдлия вазирлиги сайтида 6 апрель куни тақдим этилган акция билан боғлиқ охирги маълумотлар бу савол анча жиддий эканини ойдинлаштирди. Маълумотларга кўра, 1 апрель ҳолатига фуқаролардан мулк ҳуқуқини эътироф этиш ҳақида 500 мингдан кўпроқ мурожаат тушган, 200 мингга яқин уй-жойга мулк ҳуқуқи берилган. Савол туғилади: 300 мингдан ортиқ мурожаат тақдири нима бўлади?.. Ҳар бир мурожаат ортида бир оила, камида 3-4 нафар инсон тургани, ҳаммасини қўшиб ҳисоблаганда, миллионга яқин киши чиқаётгани, уларнинг аксарияти болалар ва аёллар экани ҳақида ўйласак, саволга жавоб бериш масъулияти анча ошиб кетади.\nАдлия вазирлиги маълумотига кўра, комиссия аъзолари ҳисобланган кадастр, қурилиш, ички ишлар, солиқ, экология, ёнғин хавфсизлиги, санитария идоралари томонидан 200 мингга яқин мурожаатни кўриб чиқиш муддатлари бузилган. Бунинг устига комиссия ижобий хулоса берган 35 мингдан ортиқ мурожаат бўйича ҳокимлар қарор қабул қилмаган. Яъни, ҳокимларнинг айби билан 35 минг уй-жойнинг ҳужжати кечиккан, ноқонуний иш тутилган. Ваҳоланки, ҳокимлар ҳужжатларни ўзлари тайёрламайди, ҳатто қарор матнини ёзиб ҳам ўтирмайди, тайёр ҳужжат лойиҳасига имзо қўйиб берса, олам гулистон, битта имзо билан бир оиланинг қанчадан-қанча муаммоси ҳал бўлади, келажаги сўроқ остида қолмайди. Битта қарор лойиҳаси билан танишиб, уни имзолашга қанча вақт кетиши мумкин?..\nПрезидент йилнинг биринчи чораги якунлари бўйича ўтказилган видеоселекторда ҳокимлар ҳали юқорида бўлаётган жараёндан бехабар экани, ўн йил олдинги гап билан юргани, «Менга бермасанг, мен қўл қўймайман», деган ўй билан ишлаётганини танқид қилган эди. Бу ҳолатда изоҳга ҳожат йўқ.\nУмумдавлат акцияси бўйича ўзига юклатилган вазифаларни лозим даражада бажармаган 295 нафар комиссия аъзоси интизомий жавобгарликка тортилган, 33 нафари эгаллаб турган лавозимидан озод этилган, 854 нафар шахсга нисбатан маъмурий жарималар қўлланилган.\nҚонун-қоида устувор бўлгани яхши, албатта. Аммо масъул ходимлар ёки ҳокимларнинг бефарқлиги оқибатида мулк ҳуқуқини ололмаган кишилар эртага акция муддати тугаб қолса, қаерга боради, додини кимга айтади?..\nМулк ҳуқуқини эътироф этиш тўлов эвазига амалга оширилаяпти. Давлат, ҳокимият бу ишларни текинга бажараётгани йўқ. Тўғри, энг кам иш ҳақининг беш баробари (1013650 сўм) бир қарашда унча катта маблағдек туюлмаслиги мумкин, лекин кичкина пул ҳам эмас. 1 апрель ҳолатига 200 мингга яқин уй-жойга мулк ҳуқуқи берилганини ҳисобга олиб, шу рақамга 1 миллион сўмни кўпайтирсак, 200 миллиардга сўмга яқин маблағ келиб чиқяпти.\nБош прокуратура март ойи бошида 235 мингдан ортиқ мурожаат кўриб чиқиш жараёнида экани ҳақида маълумот берганини эсга олсак, бу акциядан яна қанча маблағ тушиши мумкинлиги аниқлашиб қолади.\nБу пуллар қаерга кетади? Ҳукумат қарорига кўра, акциядан тушган пулнинг 20 фоизи — Давлат хизматлари агентлигининг бюджетдан ташқари жамғармасининг шахсий ғазна ҳисоб рақамига, 20 фоизи — Ер муносабатлари ва давлат кадастрларини ривожлантириш жамғармасига, 20 фоизи — Қорақалпоғистон Республикаси, вилоятлар ва Тошкент шаҳар ер тузиш ва кўчмас мулк давлат корхоналари ҳисоб рақамига, 40 фоизи —туман (шаҳар) бюджетларига ўтказилади.\nБундан келиб чиқадики, ҳокимлар ҳар бир имзоси учун ўзи бошқараётган ҳудуд бюджетига қўшимча тушумни кафолатлайди. Содда қилиб айтганда, ҳоким қарор лойиҳасига шунчаки имзо қўймайди, Давлат хизматлари агентлиги ёки давлатнинг бошқа ташкилотлари ҳам савоб учун ишламайди.\nУмумдавлат акцияси доирасида мамлакат бўйича ўтказилган хатловда 1 миллионга яқин ўзбошимчалик билан қурилган, яъни расман ҳужжатлаштирилмаган иморатлар борлиги аниқлангани ҳақида маълумотлар пайдо бўлганди. Бу иморатларнинг аксарият қисми аҳоли айни пайтда яшаб турган уй-жойлар экани ҳисобга олинса, мулк ҳуқуқини эътироф этиш масаласи кун тартибида қатъий тургани ойдинлашади.\nМавзуга оид яна бир жиддий ҳолат бор. Жорий йил февраль ойининг сўнгги кунларида парламент ер тўғрисидаги қонун ҳужжатларини бузганлик учун жавобгарликни кучайтирувчи қонунни қабул қилди. Унга кўра, Жиноят кодексига қўшимчалар киритилди. Шунингдек, Маъмурий жавобгарлик тўғрисидаги кодекснинг 60-моддаси ер участкаларини ўзбошимчалик билан эгаллаб олиш фуқароларга энг кам иш ҳақининг ўн беш бараваригача, мансабдор шахсларга эса йигирма бараваридан ўттиз бараваригача миқдорда жарима солишга ёки ўн беш суткагача маъмурий қамоққа олишга сабаб бўлиши ҳақидаги янги меъёр билан тўлдирилди. Қонун бу йил июнь ойидан кучга киради.\nМулк ҳуқуқини эътироф этиш бўйича бир марталик умумдавлат акцияси муддати тугашига жуда кам вақт, саноқли кунлар қоляпти. Ўзларига боғлиқ бўлмаган сабаблар туфайли уй-жойини ҳужжатлаштиришга улгурмаган юртдошларимиз эртага катта муаммолар гирдобига тушиб қолади. Уй-жой халқимиз учун жуда чуқур ва нозик масала. Бу характердаги муаммолар ҳал этилмасдан қолиб кетиши давлатга, жамиятга катта ташвиш келтириши мумкин.\nЮқорида келтирилган факт ва омилларнинг ҳаммасини бир жойга жамлаб фикрласак, умумдавлат акцияси муддатини узайтириш билан боғлиқ савол юзага қалқиб чиқмоқда. Уйига мулк ҳуқуқини истаётган минг-минглаб ҳамюртларимизни ўйга толдираётган, қанчадан-қанча оилаларнинг хавотири аришига умид бера бошлаган мавзу шу кунларда денгиздай чайқалиб турибди.\n2019 йил 16 апрель, 30–31-сон\n«O’zbekiston ovozi» газетаси\nЯнгича ёндашув зарурати\n72 СОАТДАН СЎНГ НАФАС ОЛИШ ЖАРАЁНИ ЭРКИНЛАШАДИ…\nИжтимоий буюртма ижроси нима беради?\nМарказий Осиё минтақасида тинчлик, барқарорлик ва изчил тараққиётни таъминлаш бўйича…\nИшли аёлнинг оиласида барака бор


«Яндекс» асосчиси компания акцияларини сотмасликка рози бўлди – Kommers.uz\nБизнес, Миллиардерлар\t7:30 | 7.12.21\n«Яндекс» асосчиси компания акцияларини сотмасликка рози бўлди\nАркадий Волож яна икки йил давомида компания акцияларини сотмайди.\n«Яндекс» компаниялар гуруҳи асосчиси ва бош директори Аркадий Волож яна икки йил давомида унга ва унинг оилавий ишончига тегишли бўлган Б тоифали компания акциялари пакетини сотмасликка рози бўлди. Бу ҳақда Forbes хабар берди.\n«Аркадий ‘Яндекс’ билан у (ва унинг оиласи ишончи) кейинги икки йил давомида, яъни 2023 йил 31 декабрига қадар Б тоифадаги акцияларни сотмаслик ёки бермаслик ҳақида келишиб олди», дейилади компания сайтида.\nВоложнинг оилавий трести 45,5 фоиз овоз бериш ҳуқуқига эга бўлган Б тоифали тахминан 30,8 миллион акцияларга эга. А тоифали битта «Яндекс» акцияси эгасига акциядорлар йиғилишида битта овоз беради, Б тоифадаги акция эса 10 та овоз бериш кучига эга. Б тоифали акциялар эгаси вафот этганда ёки қимматли қоғозларни сотганда ушбу тоифадаги акциялар автоматик равишда А тоифали акцияларга айланади.\n2020 йил январь ойидан бошлаб Волож акцияларининг катта қисми унинг Lastar Trustо номли оилавий фондига тегишли. 2019 йилда тузилган шартномага кўра, уларни 2022 йил январигача сотиш мумкин эмас.\nАввалроқ Евроосиё иқтисодий иттифоқининг тартибга солувчи орган — Евроосиё Иқтисодий Комиссияси «Яндекс» компаниясини рақобатчиларни камситишда айблагани хабар қилинганди.


"Нефтчи"-"Навбаҳор" 2:0 (трансляция) | "NAVBAHOR" FUTBOL JAMOASINING RASMIY WEB SAHIFASI\n"Нефтчи"-"Навбаҳор" 2:0 (трансляция)\nТухталишлар учун 4 дакика кушиб берилди.\nСунгги дакикаларда кураш асосан марказда кечмокда.\nШухратовнинг зарбаси ноаник..\nНавбатдаги хужум... Турдиалиев урнида.\nУчрашув якунига етиб бормокда. Футболчиларимизнинг уринишлари наф бермаяпти..\n72. Акрам Баҳриддиновнинг 19 метрлардан тепган тўпини Турдиалиев қийинчилик билан қайтариб қолди.\nАкрам Баҳриддинов майдонга тушгач футболчиларимиз ҳаракатида жонланиш сезилмоқда. Бундан самара чиқмаяпти. Гол урадиган ўйинчи етишмаяпти.\n70. Мансур Саидов ўрнига Азиз Алижонов майдонга тушди.\n65. Соҳиб Абдуллаев ўрнига Расул Шуҳратов майдонга тушди.\n61. "Нефтчи"нинг бурчак тўпи. Аввалига Жўраев тўпни қайтаришга эришганди. Эрматовнинг такрорий зарбаси гол билан якунланди.\n58. Сардор Мирзаевда гол уриш учун қулай имконият. Зарбага аниқлик етишмади.\nИккинчи бўлим жамоаларнинг қарама қарши ҳужумлари билан ўтмоқда. "Нефтчи"нинг ҳужумлари эса хавфлироқ тус олмоқда.\nЖамоамиз захираси: 42. Илҳом Жўраев, 3. Ботир Тўрабоев, 7. Абдуазиз Султанов, 11. Расул Шуҳратов, 15. Виталий Почуев, 77. Муҳаммад Расулов.\n55. Жаҳонгир Меҳмонов огоҳлантирилди.\nСобир Ҳамидовнинг ўрнига майдонга Акрам Баҳриддинов тушди.\nЖамоалар таркибида ўзгаришлар кузатилмади.\nБиринчи бўлим "Нефтчи"нинг 1:0 ҳисобидаги ғалабаси билан якунланди.\nГолга қадар асосий эътиборни ҳимояга қаратган футболчиларимиз ҳужумга тез-тез ўтишмоқда. Лекин, "Нефтчи" ҳимоячилари имкон беришмаяпти.\n"Нефтчи" ҳимоячилари Соҳиб Абдуллаевга нисбатан икки бор қўпол ўйин кўрсатишган бўлсада Намозов бунга эътибор қаратмади.\n40. Соҳиб Абдуллаевнинг боши билан берган зарбасига бироз аниқлик етишмади.\nЎша вазиятда Исроилов офсайдда қолиб кетгандек туюлди. Аммо, ҳакамлар голни инобатга олишди.\n35. Ҳисоб очилди. Мансур Саидовнинг 16 метрлардан тепган тўпи Отабек Исроиловнинг оёғига тегиб тўрдан жой олди.\nШифокорлардан ёрдам олган Ислом ўйинни давом эттирмоқда.\n30. Ислом Жўраев "Нефтчи"нинг хавфли ҳужумини бартараф этди. Саидовнинг яқин масофадан дарвозага йўллаган тўпини қайтарди.\n29. Ғайрат Жўраев 25 метрлардан гол уришга уриниб кўрди. Зарбага аниқлик етишмади.\n27. "Нефтчи"нинг навбатдаги иккита бурчак зарбаларини ҳам бесамар кетишига ҳимоячиларимиз ўз ҳиссаларини қўшишди.\n23. Футболчиларимиз хавфли ҳужум ташкил қилишга уриниб кўришди. Аммо, Абдуллаев тўпни майдонда сақлаб қола билмади.\n22. Саидовнинг 20 метрлардан тепган тўпини Жўраев ушлаб олди.\nАсосий таркибда илк бора майдонга тушган Жўраев жамоадошларига кўмаклашиб, хаёжонланмаётганлигини амалда кўрсатмоқда.\nФутболчиларимиз марказдаги ташаббусни рақибга берган ҳолда ҳимояланиб, қарши ҳужум учун имконият қидиришмоқда.\n14. Жумаевни қанотдан узатган тўпини Маҳаммаджонов майдон ташқарисига чиқариб юборди. Бурчак тўпидан кейин химоячилар хавфни бартараф этишди\n"Нефтчи" яна бир бор жарима тўпини ишлади. Сардор Мирзаевнинг 28 метрлардан тепган тўпини Ислом Жўраев қайтарди.\n9. Кошелевнинг ошириб берган тўпини Ғайрат Жўраев боши билан дарвозага йўллашга уриниб кўрганди. Турдиалиев ўз ўрнида.\nАйни пайтда майдондаги кураш асосан марказда кечмоқда.\n"Нефтчи" 7 дақиқада бешинчи жарима зарбасини амалга оширди.\nФутболчиларимиз вазиятни тенглашга ҳаракат қилишмоқда.\n“Нефтчи” таркиби: 21. Фарруҳ Турдиалиев, 3. Шукр Пўлатов, 6. Бахтиёр Ёқубов, 7. Мансур Саидов, 11. Отабек Исроилов, 17. Сардор Мирзаев, 20. Дилёрбек Эрматов, 22. Иқбол Акрамов, 23. Санжар Асқаралиев, 27. Ғайрат Жўмаев, 44. Шавкат Насибуллаев.\nДастлабки дақиқаларда жамоамиз ҳимояланмоқда. Ислом Жўраев хавфни бартараф этишга ҳам эришди.\nУчрашув "Нефтчи"нинг ҳужумлари билан бошланди.\nБугунги учрашувни жамоамиз қуйидаги таркибда ўтказади: 12. Ислом Жўраев, 4. Абдумажит Тоиров, 6. Леонид Кошелев, 8. Азим Аҳмедов, 9. Илҳом Бойдедаев, 13. Тимур Султанов, 17. Соҳиб Абдуллаев, 20. Ғайрат Жўраев, 26. Қаҳрамон Маҳаммаджонов, 30. Собир Ҳамидов, 32. Жаҳонгир Меҳмонов.\nҚўқондаги учрашув бошланмоқда.


БОШ САҲИФА / Хабарлар / Арманистон чегара қисмларида оташкесимни яна бузди.\n1525 маротаба ўқилди\nАзарбейжон Мудофаа вазирлиги Арманистон аскарларини чегара қисмларида оташкесимни 24 соат ичида 39 маротаба бузганини билдирди.\nАрманистон ва Азарбейжон мамлакатлари ўртасидаги қуролли зиддият мелодий 2016 йилда энг юқори марҳаласига чиққани кузатилди ва ҳар икки мамлакат аскарларидан ўнлаб ўлдирилгандан сўнг бошқа давлатлар аралашуви остида оташкесим тузилган эди.\nАзарбейжон расмийлари билдиришича сўнги икки уч кун ичида тузилган оташкесим Арманистон тарафидан юз маротаба бузилганини ҳам таъкилаб ўтди.\nОташкесим Арманистон тарафидан Азарбейжон ҳудудига ўқтар қуроллар билан ўққа тутилаётгани таъкидланган.\nБелгилар : Арманистон - чегара - қисмларида - оташкесимни - яна - бузди. -\nБугун сайтимизга кирганлар : 505\nЖаъми сайтимизга кирганлар : 4665064


03 июл 2022, Тошкент вақти: 11:29\nБундан бир ярим ой олдин ўғли билан учрашиб қайтган Убайдулла Ҳамидов Озодлик билан суҳбатда амнистиядан умидвор эканини билдирди.\nУбайдулла акага кўра, Хайрулла Ўзбекистон конституцияси қабул қилинганининг 21 йиллиги муносабати билан қабул қилинган амнистияга тушиш мақсадида илтимоснома ëзган.\n- Илтимоснома ëзган авф сўраб. Худо хоҳласа¸ янгиликлар бўлиб қолса, энг биринчи Озодлик мухлисларига айтамиз. Мен ҳам, онаси ҳам президентга хат ëздик. Конституциянинг 21 йиллиги боис чиққан амнистия учун. Чиқиб қолса зора. Худо хоҳласа. Бир ярим ой олдин Қизилтепа қамоқхонасига бориб учрашдик. Яхши, соғ-омон ишлаб юрибди. Соғлиқлари ҳам яхши. Бориб келдим, яхши. Ҳаммага салом деб юборди ўғлим. Ишлаб юрибди. Бир оғиз гап билан турма турмада энди? Энди иложи йўқ. Қамоқхона раҳбарияти ҳам ундан норози эмас,- дейди Убайдулла ака.\n37 яшар Хайрулла Ҳамидов “Ўзбекистон футболи”, республика телевидениесида мухбир ва спорт шарҳловчиси бўлиб ишлаб келган. Қамалгунга қадар у футболга бағишланган “Интерфутбол”, “Чемпион” газеталарида танқидий руҳдаги мақолалари билан чиқаётган эди.\nХайрулла Ҳамидов Тошкентдаги “Наврўз” радиоси орқали эфирга узатилган “Холислик сари” эшиттиришидаги ваъзлари билан, кейинчалик эса “Одамлар орасида” газетасидаги фаолияти билан ўзбекистонликлар орасида шуҳрат қозонган.


Халқаро палов мусобақасида андижонлик ошпаз ғолиб бўлди\n16:30 / 24.08.2017\nҚирғизистоннинг Ўш шаҳрида Марказий Осиё давлатларидан ташриф буюрган 25 нафар палов устаси Халқаро палов фестивалида беллашди. Маълумки, инсонлар томонидан алқаб тановул қилинадиган палов нафақат Ўзбекистон, балки кўплаб мамлакатларнинг севимли таоми ҳисобланади.\nҚозоғистон, Қирғизистон, Ўзбекистон баковуллари беллашган фестивал якунига кўра, андижонлик уста ошпаз Хуршидбек Хасанов ҳамда ўшлик қатнашчи Ойбек Ризаматовлар ғолиб бўлди.\n“Асл палов 7 та масаллиқдан тайёрланади. Булар: гуруч, сув, ёғ, гўшт, сабзи, пиёз ва думба ёғи. Бошқа қўшимча нарсалардан фойдаланилган, масалан – тухум ёки нўхат солинганда “Нўхатли палов” ёки “Тухумли палов” дейилади. Мендан: “Палов тайёрлашни сири нимада?” деб сўрашади. Бор синоат - чин кўнгилдан меҳр билан таом тайёрлашда. Шунда унинг таъми ва мазаси ўзгача бўлиши тайин. Мен ошпаз сифатида ўз оиламда учинчи авлодман. Ота-боболарим ҳам айнан шу касб билан эл хизматида бўлишган”,- дейди Хуршидбек Хасанов.\nҒолиблар Дубай шаҳрига ўн кунлик саёҳат қилиш имконияти берувчи сертификатлар билан тақдирланган.\nАндижон мукофот палов


60 йиллик симёғочлар қачон алмаштирилади? | "Адолат" СДП\n60 йиллик симёғочлар қачон алмаштирилади?\nГулистон туман “Сойибобод” ҚФЙ фуқаролари томонидан жорий йилнинг 31 июлида Олий Мажлис Сенати аъзоси, Ўзбекистон “Адолат” СДПдан Халқ депутатлари вилоят Кенгаши депутати Арипжон Қудратов номига оғзаки мурожаат келиб тушди. Мурожаатда баён этилишича, мазкур қишлоқда 4600 нафардан ортиқ фуқаролар истиқомат қилади.\nҲудуддаги электр энергияси билан таъминлаб турувчи сим ва симёғочлар эса 1960 йилдан бери аҳолига хизмат қилиб келмоқда. Жорий ҳолатига кўра сим ва симёғочлар эскириб, аллақачон ўз умрини ўтаб бўлган. Чириб кетганидан қиш фаслида бир неча симёғоч қулаб тушган. Ушбу маҳаллада яшовчи Манзура Донабоеванинг таъкидлашича, электр токи жуда кучсиз бўлиб, айниқса, совуқ тушиши билан электр лампалари шам сингари ёнади.\nЯроқсиз холга келган сим ва симёғочларни янгисига алмаштириш зарур эканлиги депутатлик сўрови юборилган бўлса-да, Сирдарё вилоят электр тармоқлари бошқармасининг хаёлига келмаяпти. Йўқса, киритилганига икки ярим ойдан ошаётган депутатлик сўровига бунчалик бефарқ бўлишмасди. Ҳолбуки, Ўзбекистон Республикаси “Халқ депутатлари вилоят, туман ва шаҳар Кенгаши депутати мақоми тўғрисида”ги қонуннинг 8-моддасига мувофиқ депутат сўровига у олингандан сўнг ўн кундан кечиктирмасдан жавоб тақдим этилиши шарт.\n“Сойибобод” қишлоғидаги кўп сонли фуқаролар электр мосламалари носозлиги бўйича танг аҳволда яшаётган бугунги кунда ўзлари-ку ҳал этишни билмаган, тағин ечим сўраб мурожаат этилган депутатлик сўровларига жавоб бермасдан қонун бузилишига йўл қўяётган мутасаддилар нега жим? Биз ушбу ҳолат бўйича масъуллардан жавоб кутиб қоламиз.


Японияда кассир йигит 1,3 мингта банк картасини ёдлаб олган\nЯпонияда кассир йигит 1,3 мингта банк...\n10.09.2019 11:30 0 1490\nЯпония пойтахтидаги дўконлардан бирида ишловчи кассир қарийб 1,3 мингта харидорига тегишли банк карта рақамларини ёдлаб олган. У булардан Интернет орқали харид қилишда фойдаланган.\nБу ҳақда «Gizmodo» нашри хабар тарқатган. Юсуке Танигучи — 34 ёшли кассир фотографик хотира соҳиби. Яқингача у Токио савдо маркази дўконларидан бирида ишлаган. У жуда кўп харидорларининг банк карталарини — кредит рақами, мижозларининг исми, шунингдек, карта орқасидаги код ва амал қилиш муддатларини эслаб қолишга уринган. Қўлга киритган маълумотлар орқали эса интернет-дўконлардан харидларни амалга оширган. Орттирган буюмларини ломбардга топшириб, эҳтиёжлари учун пул ишлаган.\nКучли хотира соҳиби полициядан узоқ яшириниб юра олмади. Ҳуқуқ-тартибот органлари ходимлари уй манзилига буюртма бергач уни қўлга олишга муваффақ бўлишди. Танигучи 2,5 минг долларга бир нечта сумка сотиб олган. Қидирув пайтида полиция унинг уйидан блокнот ва ноутбук топишди. Кассир унга банк карталари маълумотларини ёзиб қўйган. Сумкагача жиноятчи ўта эҳтиёткорлик билан пул сарфлаган, фақат майда харидлар билан чекланган. Энди у бу фирибгарлиги учун қамалиши мумкин.\nпластик карта Яония Кассир\nЖамият 24/04, 19:16\nБанк картасини яроқсиз ҳолга келмаслиги учун қандай қилиб тўғри дезинфекциялаш мумкин?\nЖамият 24/04, 18:04\nПенсионерларнинг пластигидан пул ечилганда фоиз олинмайдиган бўлди


Nirvana дўконларига рейд уюштиришга ким журъат қилди? - BBC Uzbek - O'zbekiston\nСўнгги янгиланиш 11 сентябр 2013 - 15:53 GMT\nСал олдинроқ Қозоғистон кинотеатри ёнида жойлашган Nirvana савдо марказига кирдим. Бутун магазин бўм-бўш эди. Уйқусираб ўтирган сотувчи мени кўриб ҳайрон қолди. Чунки катта ва дабдабали дўконда мен ёлғиз мижоз эдим. Полдан шифтгача девор полкаларида Ўзбекистон ва Россияда ишлаб чиқарилган DVD and CD лар тахлаб қўйилган. Сотиб олган DVD им пират нусхаси чиқиб, мен унга 10 доллар тўладим. Котрабандани сиз унинг муқовасидан ва умуман паст сифатидан дарров танийсиз. Худди сохта пулдек бир қарашдаёқ асл эмаслигини англаб оласиз. Назаримда, мен сотиб олган DVD Британиядан ҳам кўра жудда қиммат эди. Кейин мен ўйланиб қолдим, бизнес бу каби кетаверса, яъни дўконда бирорта мижоз бўлмаса ва Тошкент марказида жойлашгани учун қиммат ижара ҳақи тўлаверса, бу бизнес қандай қилиб касодга учрамаслиги мумкин? Ўзи бу тармоқ қай йўсин фаолият юритиб келган? Фаразларга кўра, Nirvana савдо марказлари бошқа мақсадларни назарда тутиб таъсис этилган бўлиши мумкин.\nЛекин Nirvana биринчи марта рейд нишонига айланаётгани йўқ. Бир неча йил олдин (2008) Фергана.ру хабар қилишича, Тошкент Солиқ бошқармаси ва муаллифлик ҳуқуқлари идораси мисли кўрилмаган кенг миқёсдаги қўшма амалиётни ўтказган. Ва натижада хорижий филмлар, мусиқа, компютер ўйинлари бўлган 100 мингдан ортиқ сохта DVD, VCD ва MP3 дисклар мусодара этилган. Ушбу амалиёт 2004 йилда Ўзбекистон имзолаган ва муалифлик ҳуқуқларини ҳимоя қилган Берн конвенциясига мувофиқ ўтказилган бўлган. Фергана.ру суҳбатга тортган тошкентликнинг айтишича, назаримда, бу бизнесни тортиб олишга ё Президент яқинлари ё-да хукуматдаги амалдорлар аралашган бўлишлари мумкин.\nҒазо оташкесими: Ҳамас ҳам, Исроил ҳам ғалабага эришганларини айтмоқдалар 27.08.14\nҚамоқдаги ўзбек журналисти халқаро мукофотга лойиқ деб топилди\nАндижон: “Планшети йўқ талабалар дарсга киритилмайди”\nМуҳаррир танловиИжтимоий минбар: Ўзбекистонда давлат одамидан таҳдид йўқлигига ким кафолат беролади? Гулнора Каримова: 'Ҳаммасига менинг очиқ гапирганим сабаб'Гулнора Каримова: 'Бизни итлардан ҳам баттар сақлашмоқда'Ўзбекистонда жадидлар сиёсий меросини ўрганиш мумкин эмасми?Тинглаш05:31Ўзбекистонда энди тақиқ навбати Ҳамзага келдими?Биринчи Жаҳон Уруши


Исландия ҳукумати шахмат бўйича собиқ жаҳон чемпиони Бобби Фишернинг мамлакатда яшашига рухсат берди.\n07 март 2021, Тошкент вақти: 19:16\nФишер АҚШ ҳукумати сўровига кўра Японияда қўлга олинган ва ҳибсда сақланмоқда. Собиқ чемпион Югославияга нисбатан жорий этилган санкцияни 1992 йили бузганликда айбланмоқда. Ўшанда Фишер азалий рақиби Борис Спасский билан Белградда шахмат ўйнаган. У 1972 йилда Исландияда Фишер ғолиб чиққан машҳур беллашувнинг жавоб ўйини эди.\nҲозирда Фишернинг АҚШда берилган паспорти муддати тугаган. Отаси немис бўлгани учун Бобби Фишер фуқаролик берилишини сўраб, Германия ҳукуматига мурожаат қилган ва ҳозирда сўров жавобини кутмоқда.


«НОЛЬ» ҚИЙМАТ, 2 МИЛЛИАРД СЎМ ИНВЕСТИЦИЯ, 54 ИШ ЎРНИ\nҚашқадарё вилояти, Ғузор тумани, Пачкамар маҳалласи ҳудудида жойлашган, анча вақт ишлатилмасдан келган давлат мулки объектини ўтган йили ташаббускор – "Ғузор нур" хусусий фирмаси "ноль" харид қийматида қабул қилиб олганди. Тадбиркорлик субъекти ўз зиммасига олган мажбуриятларни бажаришга киришди. Натижада замонавий тикувчилик цехи ишга туширилди.\n– Тегишли лойиҳага кўра бинодан мақсадли фойдаланиш учун 912 миллион сўм инвестиция киритишимиз, бу ерда 50 иш ўрни яратишимиз лозим эди, – дейди тадбиркор Бунёд Нуриддинов. - Аҳамиятлиси, ушбу мақсадлар учун ҳозиргача сарфланган маблағимиз 1 миллиард сўмга яқинлашди. Бунча пулни бинони таъмирлашга, ишлаб чиқаришга мослаштиришга, зарур ускуналар харид қилишга йўналтирдик. Хориждан 30 дона замонавий тикув машинаси олиб келиб, бир неча турдаги эркаклар кийимлари ишлаб чиқаришни йўлга қўйдик. Амалда 54 нафар хотин-қиз муқим иш ўрнига эга бўлди.\nБунёд Нуриддиновнинг таъкидлашича, ҳозирги вақтда тозаланган сув машиналар ёрдамида аҳолига етказиб берилаяпти. Келгусида эса сувни махсус идишларда қадоқлаш линиясини ишга тушириш, гипсакартон (қурилиш ашёси) ишлаб чиқаришни ташкил этиш мақсад қилинган.\nМаълумот ўрнида айтиш керакки, ўтган 2017 йилда Қашқадарё вилоятида инвестиция киритиш мажбуриятлари эвазига танлов асосида "ноль" харид қийматда 65 та давлат мулки объекти тадбиркорларга бепул берилган. Инвесторларга корхоналарни ривожлантириш, техник ва технологик қайта жиҳозлаш, рақобатбардош ва экспорт қилинадиган маҳсулотлар ишлаб чиқариш бўйича аниқ мажбуриятлар юклатилган. Тузилган шартномаларга кўра, киритилиши лозим бўлган жами сармоя миқдори 116,5 миллиард сўм ва 3 миллион АҚШ долларини ташкил этади. Ушбу истиқболли лойиҳаларнинг рўёбга чиқиши натижасида 1600 дан ортиқ янги иш ўринлари яратилиши кўзда тутилган.


Ўзбекистон Суперлигасининг 2-турида "Бунёдкор" клуби Тошкентда "Машъал" футболчиларини қабул қилди ва минимал ҳисоб билан ғалаба қозонишга эришди.\nУчрашув жуда ҳам қизиқарли бошланди. Майдон эгалари илк дақиқалардан устунликни қўлга олди ва Жасурбек Жалолиддиновнинг чиройли зарбасибилан 10-дақиқадаёқ ҳисобни очишга эришди. Биринчи бўлимда "қалдирғочлар" яна бир нечта вазиятга эга бўлишди бироқ дарвозабон аниқ ҳаракат қилишга эришди.\nИккинчи бўлимда учрашув бироз тенг курашлар остида кечди ва дарвозаларга бошқа гол киритилмади. Якуний ҳисоб 1:0. Меҳмонлар қуруқ қўл билан қайтишмоқда.\nЎзбекистон суперлигаси 2-тур\n"Бунёдкор" – "Машъал" 1:0\nГол: Жасур Жалолиддинов 10, - 1:0 (Санжар Қодирқулов).\n"Бунёдкор": Абдумавлон Абдулжалилов, Исломжон Қобилов, Анвар Ғофуров, Дилшодбек Аҳмадалиев, Жасурбек Жалолиддинов, Лутфулла Тўраев, Миржаҳон Мираҳмадов (Фаррух Икромов, 53), Санжар Қодирқулов, Нурилло Тўхтасинов (Суҳроб Иззатов, 89), Ғулом-Ҳайдар Ғуломов (Расул Йўлдошев, 70), Ҳумоюн Муртазоев.\n"Машъал": Раҳимжон Давронов, Нажмиддин Нормуродов, Сирожиддин Раҳматуллаев, Никита Павленко (Дидар Дурдиев, 82), Шерзод Темиров, Мўмин Мелиев, Жамолиддин Убайдуллаев, Аббос Шодмонов, Сирожиддин Қўзиев, Самандар Шукуруллаев, Жаҳонгир Абдусаломов (Аҳрор Иноятов, 59).\nОгоҳлантиришлар: Лутфулла Тўраев 16, Расул Йўлдошев 76, Самандар Шукуруллаев 90+2\nОАВ: "Ювентус" клуби "Аякс" билан Де Лигтнинг трансфери бўйича келишиб олди\n"Пахтакор" - "Бунёдкор" учрашуви “Бунёдкор” стадионида бўлиб ўтади


Қосим-Жўмарт Тўқаев: «Мамлакат ривожланишнинг янги босқичи чинакам янгиланиш даври бўлади»\nЖаҳон 22:48 / 12.01.2022 19059\nҚозоғистон президенти ўз твитларида мамлакат валютаси қувватини ошириш зарурлиги, ижтимоий ва маданий объектлар қурилиши ва ноёб касалликларга чалинган болаларнинг даволанишига кўмаклашувчи «Қозоғистон Халқига» умумхалқ фонди ташкил этилишини маълум қилди.\n«Давлатнинг бош вазифаси — ватандошлармизнинг фаровонлиги ва турмуш сифатини таъминлаш. Ҳалол рақобатни ривожлантириш, кичик ва ўрта бизнесни қўллаб қувватлаш, давлат кўмагининг шаффофлиги — янги иқтисодий курснинг бош таркибий қисмлари бўлади.\nҲукуматнинг устувор вазифаси миллий валюта курсининг барқарорлигини таъминлашдан иборат бўлиши керак. Бақувват тангасиз ва ифляцияни туширмай туриб барқарор иқтисодий ўсиш, фуқаролар фаровонлигини ошириш ва инвесторлар томонидан ишончга эришиб бўлмайди.\nҲудудий номутаносибликни енгиш алоҳида эътибор талаб қилади. Ишсизлик муаммосини ҳал қилиш, мамлакатнинг барча ҳудудларида ижтимоий ва маданий ривожланиш учун шарт-шароитлар ҳозирлаш зарур бўлади. Ҳудудларда хорижнинг етакчи олий ўқув юртлари филиаллари очилади.\nЯнги тузилажак «Қозоғистон Халқига» умумхалқ фонди фуқароларнинг реал муаммоларини ҳал этишга хизмат қилади. Фонд ноёб касалликларга учраган болаларни даволашга ёрдам беради, ижтимоий ва маданий объектлар қурилишини молиялаштиради. Шунингдек, Олмаотани тиклашга маблағ ажратилади.\nБиз биргаликда мамлакатнинг яхлитлиги, тинчлик ва тотувликни сақлаб қолдик. Бизнинг фуқарларимиз экстремистларга қарши курашда ватанпарварлик ва бирдамлик намойиш этишди. Энди мамлакат ривожланишнинг янги босқичига қадам қўймоқда. Бу чинакам янгиланиш даври бўлади. Биз биргаликда фаровон ва равнақ топган Қозоғистонни қурамиз!» — деб ниҳоялаган Тўқаев тред тарзида ёзилган твитлари шодасини.\nЖаҳоннинг жуда кўп давлатлари раҳбарлари, нуфузли ахборот агентликлари тезкор хабар ва янгиликлар тарқатишда Twitter’дан фойдаланишади. Ўзбекистонда Президент матбуот хизмати, Сенат раиси, вазирликларнинг Twitter мессенжерида расмий аккаунтлари мавжудлиги, улар орқали расмий ахборотлар тарқатилаётганига қарамасдан, ижтимоий тармоқ 2021 йилнинг ёзидан буён мамлакатда блокланган.\n23:15 / 22.01.2022 5781\n22:20 / 22.01.2022 3774\n20:42 / 22.01.2022 3613


Боланинг отаси ким?\n14th Апрель 2022 / Янгиликлар\nҲар бир бола туғилган пайтидан бошлаб, унинг насл-насаби белгиланади. Боланинг насл-насабини белгилаш Ўзбекистон Республикаси Оила кодекси билан тартибга солинади. Боланинг туғилганлиги ҳақидаги гувоҳнома ФҲДЁ бўлими томонидан тегишли тиббиёт муассасасининг тегишли ҳужжатига асосан берилади. Қонуний никоҳда […]\nСиз нимани эсдан чиқардингиз?\n14th Апрель 2022 / Савол-жавоб\nСавол : Оғзаки келишув , ёки ишончнома асосида сотиб олинган мол-мулкка нисбатан мулк ҳуқуқи вужудга келадими? Бир қўшнимиз иккинчи қўшнимизга оғзаки келишув – битим асосида уй-жойини сотди. Бу саволни берганимнинг боиси орадан йиллар […]\nСАВДОСИ ПИШМАГАН АДАШЛАР\n30th Март 2022 / Янгиликлар\nЖиноят ишлари бўйича Гулистон шаҳар судининг очиқ суд мажлисида кўриб чиқилган навбатдаги жиноят ишида ноқонуний равишда ер сотмоқчи бўлган шахсга нисбатан суд ҳукми ўқилди. Бу жиноятга сабаб бўлган воқъелик эса 24 ёшли Акмалнинг кимёвий ишлов […]\nИнсон вояга етар экан вақти келиб бир инсон билан турмуш қуриб, оилали бўлади. Оила қуришдан кўра уни асраб қолиш қийин эканлигини, тинч-тотув оилага сабр-қаноат орқали эришиш мумкинлигини эса ҳамиша ҳам тушуниб етмаймиз. Масалан, арзимаган жанжаллар […]\nСуднинг қарори билан оналик ҳуқуқи тикланди\nОналик аёл учун берилган энг олий неъматлардан бири, десак муболаға бўлмайди. Афсуски, жамиятда шундай оналар ҳам учрайдики, ўз фарзандини кимгадир қолдириб, ҳорижга ишга кетишни мақбул йўл деб танлайди. Мўмай даромад топиб, ортга қайтганида эса оналик […]\nСабзи пулини тўламаган харидор қимматга тушди\nСирдарёлик Ташбулов ва Эсиргадиев ўртасидаги қарздорлик билан боғлиқ низо суднинг аралашуви билан ҳал бўлди. Яъни Ташбуловнинг деҳқончилик қилиб юрган икки гектар еридаги сабзи экинини Эсиргадиев 9.200.000 сўмга баҳолайди ва қарзга сотиб олади. Сабзи пулларини […]\nОДОБ ИНСОН КЎРКИ\n9th Март 2022 / Без рубрики\nХалқимизнинг қадимий хазинаси- миллий урф-одатларимизни, қадриятларимизни ёшлар онгига сингдириш ҳар биримизнинг асосий вазифамиздир. Маънавият, анъана — унинг асл мазмуни, маъноси, илдизи бир жойга, инсон одоби-ахлоқига бориб тақалади. Одоб эса инсон кўрки, […]\nМуомалага лаёқатсиз фуқаро номидан битим тузиш мумкинми?\n4th Март 2022 / Савол-жавоб\nСавол: Вояга етмаганлар номидан битим тузиш мумкинми? Ёки муомалага лаёқатсиз фуқаро номидан қандай битим тузиш мумкин? Жавоб: Амалдаги қонунчиликда, шунингдек, 2020 йил 18 ноябрдаги Вазирлар Маҳкамасининг 726-сонли қарори билан тасдиқланган “Нотариуслар томонидан […]\nТуғилганлик гувоҳномаси боланинг шахсини тасдиқлайди\n4th Март 2022 / Янгиликлар\nТуғилганлик тўғрисидаги гувоҳнома фуқаролик паспорти каби боланинг шахсини тасдиқлайди Сўнгги 3 йил давомида ФҲДЁ бўлимлари томонидан 81 мингдан ортиқ туғилиши ўз вақтида қайд қилинмаган болаларга туғилганлик ҳақидаги гувоҳномалар расмийлаштириб берилган. Савол: Туғилганлик тўғрисидаги гувоҳнома […]\nЁшлар — келажагимиз бунёдкори\nМамлакатимизда улғайиб келаётган ёш авлодни баркамол қилиб тарбиялаш, мустақил ҳаётга ишонч билан қадам қўйишлари учун барча зарур шароитлар яратилган. Ёшлар – эртанги кунимизнинг эгалари, келажагимиз бунёдкоридир. Уларнинг маънан етук ва соғлом бўлиб вояга етишлари […]\nЯнгироқ мақолалар → 1 2 3 4 5 6 … 118 ← Аввалги мақолалар


Ўзбекистоннинг АҚШдаги элчихонаси маълумотига кўра, ташриф доирасида 9 сентябрь куни генерал-майор Азизбек Икрамов АҚШ Миллий мудофаа университети Президенти, вице-адмирал Фриц Ругге билан учрашди. Ўзаро мулоқот мобайнида олий бўғин офицер кадрларини тайёрлаш, шунингдек, ҳарбий тадқиқотлар ўтказиш борасида ўзаро ҳамкорликни йўлга қўйишдан ҳар икки томон ҳам манфаатдор эканлиги таъкидлаб ўтилди. Томонлар кенг кўламли масалалар ва АҚШ Миллий мудофаа университети ҳамда Ўзбекистон Республикаси Қуролли Кучлари академияси ўртасида ўзаро ҳамкорлик йўналишлари бўйича фикр алмашишди.\n«Ўзбекистон Республикаси делегацияси университет инфратузилмаси, ҳарбий кадрлар тайёрлашга ёндашувнинг умумий тизими, шунингдек, профессионал ҳарбий таълимнинг муайян курслари учун мўлжалланган ўқув дастурларини ишлаб чиқиш принциплари билан танишди.\nШу куннинг ўзида Ўзбекистон делегацияси вакиллари Яқин Шарқ ва Жанубий Осиё Стратегик тадқиқотлар маркази (NESA) директори, истеъфодаги генерал-лейтенант Томас Вульф билан учрашди. Томонлар минтақавий хавфсизлик соҳасида тадқиқотлар ўтказиш масалалари бўйича ҳамкорликни янада чуқурлаштиришдан ўзаро манфаатдор эканликлари таъкидлаб ўтилди.\n10 сентябрь куни Миссисипи штатидан АҚШ Конгресси Вакиллар палатаси аъзоси Трент Келли, шунингдек, АҚШ Мудофаа вазирлиги вакили Амер Латиф билан учрашувлар бўлиб ўтди. Ўзаро мулоқот давомида томонлар ўзаро ҳамкорликнинг бугунги ҳолати ва уни янада ривожлантириш йўналишлари бўйича фикр алмашди.\nДелегациямиз аъзолари 11-13 сентябрь кунлари Пенсильвания штатининг Карлайл шаҳрида жойлашган АҚШ Қуруқликдаги қўшинлари Ҳарбий коллежига ташриф буюради», дейилади Мудофаа вазирлиги Ахборот ва оммавий коммуникациялар департаменти хабарида.


30 апрель – Ўзбекистон “Эрк” демократик партияси таъсис қурултойи бўлди « Ўзбекистон Халқ Ҳаракати\n30 апрель – Ўзбекистон “Эрк” демократик партияси таъсис қурултойи бўлди\n03 May 2020 - 13:50\n1990 йилнинг 30 апрелида мустақил Ўзбекистон тарихидаги илк демократик партия – “Эрк”нинг таъсис қурултойи бўлиб ўтди.\nБундан олдин ўша йилнинг 12 апрель куни Муҳаммад Солиҳ бошчилигида Ўзбекистон ёзувчилар уюшмасининг кичик залига тўпланган зиëлилар гуруҳи янги демократик партия тузиш учун ҳаракат бошлашганди.\n“Эрк” демократик партиясининг Адлия вазирлиги томонидан рўйхатга олингани ҳақидаги гувоҳнома\nЎша мажлисда иштирок этган шоир Эркин Воҳидов¸ мунаққид Аҳмад Аъзам¸ ëзувчи Зоҳир Аълам, олимлар Шоди ва Тоҳир Каримовлар яқиндагина парламент депутатлигига сайланган Муҳаммад Солиҳ таклиф қилган “Эрк” демократик партияси деган номни янги тузилма учун танлаш қарорини маъқуллашди.\n“Ëш ленинчи” газетасида Ўзбекистонда янги сиëсий партия тузилгани ҳақида мақолача чоп қилинди.\n1990 йилги таъсис қурултойи иштирокчиси, шоир ва собиқ сиëсий маҳбус Мақсуд Бекжон ўша кунларни эслаб, eluz.com нашри учун махсус мақола ëзиб берди.\n“Эрк” партияси таваллуди кунига\nЎтган асрнинг 80-йилларида ёш ўзбек шоирлари ижодида “эрк” сўзи тез-тез ишлатила бошлади, бу жараён том маънода “дилдагининг тилга чиқиши” эди. Совет режими лошидан чиқаётган чиринди ҳиди билан бирга, дарз кетган режимнинг ёриқлари орасидан ташқи дунёдан келаётган эрк эпкинлари ёш шоирларнинг шеърларига кўча бошлаган эди. Янги ўзбек шеъриятининг энг ёрқин вакилларидан бири бўлган Муҳаммад Солиҳ бундан аввалроқ эрк ҳақида қуйидагиларни ёзганди:\nОтаси эмасмикин «эркак» сўзининг?\n«Эрк» сўзида балки\nЎлаётган аскарнинг бўғзидан чиққан\nБиз учун эса\nШеърдаги “эринчоқ” ифодаси “эркак” ва “эрк” калималарининг бизнинг заминимизда юз тутган аянчли эволюцияси сифатида кўрилса ҳам бу таъна эмас, балки огоҳлантириш эди. “Ўлаётган аскарнинг бўғзидан чиққан «ҳиқ»иллаш” эса озодликнинг қурбонсиз бўлмаслигига ишора эди.\nХуллас, орадан кўп ўтмай, шеърдаги мажозлар ҳаётга кўчди, 1990 йил 30 апрель куни “Эрк” демократик партияси ташкил этилди.\nПартия моҳиятан миллий озодлик ҳаракати сифатида дунёга келган, унинг демократик сифати эса миллий озодлик ғоясининг бир қисми эди.\nАйнан шунинг учун ҳам “Эрк” партияси вакиллари совет империяси қулаши арафасида рус демократлари томонидан ташкил этилган бутуниттифоқ “Демократический союз” ташкилотига қўшилмади, чунки партия учун бирламчи омил миллий мустақиллик ғояси эди.\n1993 йили Ўзбекистон Адлия вазирлиги қонун ва партия низомига хилоф тарзда “Эрк” ДП фаолиятини тўхтатиш ҳақида қарор чиқарди.\nПартия ташкил топганидан сўнг 2 ой ўтар-ўтмас Ўзбекистон компартияси раҳбари Ислом Каримов ва уни бошқариб турган Москва айғоқчилари ва уларнинг гумаштaлари кўрсатган қаттиқ қаршиликларга қарамай, Ўзбекистоннинг Мустақиллик декларациясининг мамлакат парламентида қабул этилишига эришди.\n“Эрк” партияси ўзининг чорак асрлик фаолияти давомида Ўзбекистондаги мустабид режим қатағонлари баробарида мухолифат ичига кириб олган турли сексотлар, бахил, бекорчи ва бошибузуқларнинг ҳужумларига учради. Бировларга иғво қилишдан бошқа нарсага ярамайдиган бу иғвогарлар легиони чорак аср давомида “Эрк” партиясига қарши иғво қилиш ҳисобига кун кeчирди.\nАйни гапни Каримов режими ҳақида ҳам айтиш мумкин: – “Эрк” ва унинг лидери Муҳаммад Солиҳга қарши тарғибот давлат сиёсатининг локомотивига айлантирилди.\n“Эрк” мустабид режимнинг бутун қатағонларига қарамай, маргиналлашмади, ўз ғоя ва низомларига содиқ қолди, ўз сиёсий риторикаларида баъзи гуруҳлар сингари “ачавот”лашмади, ўзининг юксак сиёсий савиясини сақлаб қола билди. Сиёсий лексиконда муайян бир савия ва оҳангнинг сақлаб қолиниши – “ачавот култури”дан, бозор шаллақилигидан безган ва чарчаган халқ учун нақадар муҳим эканлигини ҳеч унутмади.